10 CARA MANDIKAN BAYI BARU LAHIR DENGAN CERMAT

Mandikan bayi baru lahir adalah yang paling ditakuti oleh kebanyakan yang baru bergelar ibu dan ayah. Rasa tidak yakin untuk memegang badan bayi yang bersaiz kecil dan lembik. Mahu atau tidak, sebagai ibu dan ayah sudah tentu anda mesti tahu cara betul memandikan bayi sendiri. Sampai bila hanya hendak mengelap sahaja badannya dengan tuala basah. Jadi, belajarlah cara memandikan bayi dengan betul. Ia penting supaya memudahkan anda untuk menguruskan si comel dengan sempurna. Memandikan bayi yang baharu lahir atau pada usia enam bulan ke bawah tidaklah mudah kerana jika cara yang dipraktikkan tidak betul boleh mengundang bahaya kepada bayi berkenaan.

                Beberapa kejadian melibatkan kecederaan bayi turut dilaporkan sebelum ini apabila kulit bayi dilaporkan melecur ketika dimandikan di hospital, malah ada juga kejadian di mana bayi lemas ketika dimandikan ekoran penjaga terleka seketika. Seharusnya ibu bapa perlu melengkapkan diri mereka dengan ilmu tersebut kerana memandikan bayi bukan setakat membersihkan tubuh si kecil, tetapi apa yang penting ialah ibu bapa dapat meluangkan masa berkualiti bersama dengan bayi.
                Walaupun bayi masih kecil, bahasa tubuh dan sentuhan yang diberikan ketika membersihkan bayi memberikan isyarat kasih sayang kerana sentuhan yang diberikan memberikan rangsangan berkesan bagi meningkatkan sistem daya tahan dan memberikan suntikan keyakinan diri kepada bayi. Ketika memandikan bayi, ibu bapa tidak boleh melakukannya secara tergesa-gesa kerana proses itu perlu disertakan dengan dakapan kulit ke kulit, iaitu sentuhan kulit bayi dengan kulit ibu tanpa dihalang oleh pakaian. Sentuhan yang merangsang pengeluaran hormon Oxytocin dalam tubuh amat penting bagi bayi untuk mendapatkan rasa tenang dan disayangi oleh ibu bapa mereka.
                Justeru, ibu bapa muda yang pertama kali memandikan bayi harus membuang rasa takut dan tidak yakin. Kebimbangan mencederakan bayi ketika proses memandikan dapat diatasi jika ibu bapa baharu ini diberikan penerangan dan latihan oleh jururawat atau bidan terlatih sebelum kelahiran bayi mereka. Bahkan, dunia tanpa sempadan, membolehkan ibu bapa mempelajari teknik memandikan bayi yang diajarkan oleh bidan terlatih melalui laman media YouTube.
                Bayi yang berusia satu bulan ke bawah mempunyai kulit yang masih kurang matang. Kulit mereka sangat sensitif pada kualiti air dan sabun yang digunakan. Oleh itu, ibu bapa harus menggunakan mandian yang dinasihatkan doktor bagi mengelakkan kulit bayi tercela. Selain faktor ilmu, keadaan suhu air merupakan faktor yang penting ketika proses memandikan bayi terutama ketika bayi berusia enam bulan ke bawah kerana kesan suhu air boleh menyebabkan kemudaratan sehingga membawa kepada kematian pada bayi.

Kesan Hipotermia
Kesan paling mudah ialah, bayi mengalami hipotermia iaitu keadaan suhu tubuh yang menurun secara mengejut kerana lapisan kulit bayi yang masih terlampau tipis jika ibu bapa memandikan bayi menggunakan air sejuk. Apabila bayi terkena hipotermia menyebabkan mereka lupa cara bernafas dan perkara itu sangat berbahaya kepada bayi.

Bayi akan mengalami kebiru-biruan pada mulut yang menandakan bayi tidak menarik nafas secukupnya. Oleh itu, sebelum meletakkan bayi ke dalam bekas mandian, pastikan air yang digunakan adalah air suam dan bukannya air yang panas. Letakkan air sejuk dahulu kemudian tambahkan air panas.

Kacau air untuk memastikan tidak ada mana-mana kawasan dalam bekas mandian itu yang masih panas. Ini akan mengurangkan risiko bayi yang dimandikan mengalami lecuran.

Ibu bapa juga boleh membeli termometer di kedai ubat atau farmasi untuk memeriksa suhu air mandi dengan lebih mudah. Sebaiknya bayi di bawah usia enam bulan ke bawah dimandikan dengan air bersuhu sekurang-kurangnya antara 30 darjah Celsius. Paras suhu tersebut dianggap cukup hangat dan selesa bagi kulit serta paru-paru bayi, manakala bayi yang melebihi enam bulan, suhu yang ideal ialah sekitar 37 sehingga darjah celsius, iaitu suhu badan.

Waktu memandikan bayi pula tidak memberikan kesan secara terus kepada bayi malah boleh memandikan bayi waktu malam, asalkan menggunakan air yang suam. Ibu bapa perlu diingatkan agar tidak memandikan bayi pada waktu sepatutnya bayi itu tidur.

Selain itu, beberapa perkara lagi perlu diberi perhatian, seperti menyediakan semua peralatan mandian yang diperlukan untuk memandikan bayi sebelum bermula dan letak di tempat yang senang untuk dicapai untuk memudahkan proses itu berlangsung.

Perkakasan Mandian

Besen mandi
Kain lampin
Tuala mandi
Barut perut
Minyak telun
Putik kapas
Tungku bayi
Kapas
Baju
Sikat
Pembersih mandian

Cara-Cara

Sediakan air dalam besen mandi sebelum anda menanggalkan pakaian bayi. Mandikan bayi anda dengan air suam untuk elakkan bayi sejuk.  Isikan air sejuk dulu, kemudian diikuti air panas di dalam besen mandian bayi.
Sebelum memasukkan bayi dalam air, pegang bayi dengan cara membelakangkan anda. Cara ini untuk mengelak bayi terkejut apabila terkena air.
Secara perlahan-lahan masukkan bayi ke dalam air. Mulakan dengan bahagian kaki dan seterusnya naik ke atas iaitu bahagian paha. Gosok dengan tangan untuk memastikan air membasahi badan bayi. Cara yang betul untuk memegang bayi semasa mandi ialah mengendongnya dengan satu tangan dan membiarkan satu tangan lagi bebas untuk menyiram air.

Seterusnya siram juga bahagian belakang bayi dengan air bersih. Ratakan air di bahagian belakang bayi menggunakan tangan anda.
Cuci bahagian ketiak, kelangkang, paha, leher dan mata bayi dengan menggunakan kapas basah. Anda juga boleh menggunakan span mandian bayi bagi tujuan menggosok badan bayi.
Seterusnya, gunakan syampu bayi untuk membasuh rambut bayi. Cara ini dapat membantu membersihkan kerak kepala bayi.
Penggunaan sabun tidak diwajibkan, tetapi ia memberikan bau segar yang berpanjangan pada bayi. Gunakan sabun bayi hipo-alergi kerana kulit bayi amat sensitif. Elakkan daripada terkena pada mata bayi.
Seterusnya siram air dari belakang hingga ke kepala. Air siraman bersih ini disimpan dalam gayung iaitu diambil terlebih dahulu sebelum bayi masuk dalam besen mandi. Siraman di kepala dilakukan secara perlahan, supaya air tidak mengalir masuk ke dalam lubang telinga. Semasa menyiramkan air di belakang kepala ke bahagian hadapan dahi, tangan digunakan untuk menggosok dahi.

Selesai mandi, balut segera badan bayi dengan tuala. Elakkan bayi terdedah terlalu lama kerana ia tidak baik untuk kesihatannya. Selesai mandi, tiupkan bacaan selawat nabi ke telinga kanan dan kiri bayi.
Bayi mesti dikeringkan sepenuhnya dengan memfokuskan pada bahagian bawah leher, kepala,  tali pusat, bahagian punggung, paha dan ketiak. Ia juga termasuk celah-celah jari bayi. Semua bahagian itu perlu dibersihkan dengan betul kerana jika tidak, ia boleh membawa jangkitan pada kulitnya.

Sumber: Internat


RASA SAYANG – BUKU LAGU RAKYAT KANAK-KANAK TEKAN-BUTANG BERBAHASA MALAYSIA PERTAMA DI NEGARA

Tahukah anda apa itu lagu rakyat? Biasanya lagu rakyat menceritakan perihal masyarakat, alam, haiwan, tumbuh-tumbuhan ataupun senario semasa di kawasan tersebut. Lagu rakyat pada suatu ketika dahulu dinyanyikan semasa bermain, mendodoikan anak, hiburan setelah penat membanting tulang dan juga semasa majlis-majlis keraian. Lagu-lagu rakyat juga dilihat amat suka didendangkan secara berkumpulan oleh kanak-kanak di sekolah. Lagu tradisional kanak-kanak seperti ini sebahagian daripada penyatuan identiti budaya kita sebagai warga Malaysia tidak kira bangsa. Contohnya seperti lagu ‘Rasa Sayang’ merupakan lagu rakyat terkenal di Nusantara dan bertahan berabad merentasi Malaysia, Indonesia, Singapura dan Brunei. Tanya sahaja bangsa apa sekali pun, Melayu, Cina, India dan sebagainya pasti tahu akan lagu rakyat ini.

                Demi memperkasakan lagu rakyat agar generasi hari ini tidak melupakannya, wujud sebuah buku berlagu kanak-kanak berjudul Rasa Sayang : Sing-And-Record Fun Book  diangkat menjadi medium terkini seiring dengan ledakan teknologi terkini untuk menghidupkan lagu rakyat agar sentiasa segar. Ditujukan khas kepada bayi seawall 6 bulan, kanak-kanak, ibu bapa dan semua peringkat umur, Rasa Sayang: Sing-And-Record Fun Book adalah produk keluaran Baba Baa di bawah pengurusan Peyron Singapore Pte Ltd. yang mesti anda semua miliki. Buku berlagu ini membolehkan kanak-kanak generasi hari ini mengetahui mengenai lagu warisan budaya mereka dengan cara yang menarik dan menyeronokkan. Pada masa sama, ia turut dipersembahkan dengan ilustrasi seni yang cantik, unik serta berwarna-warni. Ilustrasi kreatif dan meriah dari awal ke akhir buku menjadi daya penarik kepada kanak-kanak untuk merangsangkan imaginasi mereka dan meningkatkan potensi pembelajaran, sambil mereka membaca dan mendengar lagu ini.

                Menariknya, Rasa Sayang: Sing-And-Record Fun Book mempunyai butang dengan simbol tersendiri yang boleh ditekan, sekali gus mendengar alunan instrumen tradisional seperti gamelan dan seruling sebagai muzik latar yang sungguh mengasyikkan. Sebanyak tujuh buah lagu rakyat  kanak-kanak diperkenalkan dalam buku ini iaitu Rasa Sayang, Chan Mali Chan, Burung Kakak Tua, Anak Itik Tok Wi, Lenggang Kangkung, Bengawan Solo dan Gelang Sipaku Gelang.

                Terjemahan Bahasa Inggeris untuk lirik Bahasa Malaysia turut disertakan bagi memberi lebih manfaat kepada proses pembelajaran kanak-kanak. Untuk menggalakkan kanak-kanak ke dalam proses pembelajaran ini, buku ini direka dan berpaksi sekitar muzik, sentuh dan interaksi. Selain butang tekan-dan-main konvensional untuk lagu yang sudah dirakamkan, buku ini juga menampilkan butang rekod bagi merakam nyanyian ibu bapa dan butang ulang untuk mendengar semula rakaman.

                Rasa Sayang Sing-and-Record Fun Book boleh didapati pada harga RM75 sebuah atau datang dalam bentuk set beserta patung comel berharga RM96 di kedai buku terpilih seluruh negara atau secara dalam talian di www.bababaa.com/shop-baba-baa.

Untuk tutorial Rasa Sayang: Sing-And-Record Fun Book lihat video ini

MANFAAT BUKU BERMUZIK RASA SAYANG

Buku bermuzik dapat membantu perkembangan sosial emosi kanak-kanak di mana mereka dapat meluahkan perasaan gembira atau seronok melalui aktiviti mendengar muzik. Pembelajaran akan lebih berkesan sekiranya muzik terlibat secara langsung dalam aktiviti pengajaran dan pembelajaran.

Lagu Rakyat Sepanjang Zaman

Hari ini, kebanyakkan unsur budaya semakin pupus kerana generasi muda lebih terdedah dan gemar kepada dunia digital yang moden. Mereka kurang berpengetahuan mengenai warisan budaya nenek moyang mereka. Oleh itu, Buku bermuzik Rasa Sayang dicipta untuk memperkenalkan budaya dalam lagu rakyat kepada anak-anak kita. Buku ini dapat menjadi penghubung generasi muda dengan asal usul budaya kita.

Bantu Perkembangan Bahasa

Dalam usia masih kecil, anak anda boleh berlagu mengikut irama apabila mereka cuba membezakan deria dan bunyi daripada irama muzik serta memperoleh penyampaian visual bunyi tersebut daripada buku ini. Proses mendapatkan maksud daripada lagu merupakan kunci utama untuk permulaan kanak-kanak dalam perkembangan bahasa mereka.

Meningkatakan memori

Selain daripada itu,buku ini juga boleh dikaitkan dengan peningkatan celik huruf. Muzik, lagu dan pembacaan sememangnya menjadi komponen penting dalam perkembangan bahasa kerana ia adalah cara yang baik untuk melibatkan kanak-kanak meneroka bunyi dan perkataan, manakala irama pula alat yang berguna untuk meningkatkan memori.

Meningkatkan keupayaan mental

Dengan pendedahan buku bermuzik, anak anda berupaya untuk memahami maklumat baru dengan lebih baik dan cepat, kerana muzik meningkatkan keupayaan mental. Kanak-kanak yang memiliki pendedahan terhadap muzik mempunyai kelebihan dari segi berfikir kerana kedua-dua bahagian otak mereka berfungsi dengan baik akibat daripada pengaruh muzik yang didengar.

UNTUK MAKLUMAT

Peyron Singapore Pte Ltd
28 Leonie Hill, #14-28 Leonie Towers, Singapore 239227
Email: info@bababaa.com
Website: www.bababaa.com


INOVASI DRYPERS BAHARU KUALITI YANG ANDA BOLEH PERCAYAI

Drypers adalah jenama lampin bayi yang terkemuka lebih daripada 16 tahun di Malaysia (Sumber: Panel Pengguna TNS). Lampin Drypers merupakan lampin pakai buang yang diperbuat di Malaysia oleh SCA Hygiene Malaysia Sdn Bhd untuk warga Malaysia. Selama ini, Drypers masih bertetapan dengan komitmen mereka dalam membekalkan lampin berkualiti yang mempunyai penyerapan baik agar si manja anda sentiasa kering dan selesa. Semua inovasi produk Drypers adalah dicipta secara tempatan oleh makmal penyelidikan dan pembangunan kami.
            Drypers mempunyai pelbagai jenis lampin bayi untuk memenuhi keperluan si manja anda; termasuk lampin jenis pita pelekat dan seluar yang terdapat dalam pelbagai saiz yang berbeza. Jenama-jenama Drypers terdiri daripada Drypers Touch, Drypers Wee Wee Dry, Drypers Drynights, Drypers Classic, Drypers Drypantz dan Drypers ClassicPantz.

            Drypers juga menawarkan rangkaian produk penjagaan bayi yang dirumuskan dengan bahan-bahan semulajadi yang memberi manfaat seperti pelembap dan menenangkan pada kulit bayi yang lembut. Produk penjagaan bayi Drypers termasuklah Drypers Baby Head to Toe, Syampu Bayi Drypers, Mandian Bayi Drypers, Losyen Bayi Drypers, Minyak Bayi Drypers, Bedak Bayi Drypers dan Tisu Lembab Bayi Drypers.

Drypers Wee Wee Dry Dengan Teras Thindry Direka Agar Pergerakan Si Manja Mudah & Selesa.

                Teras thindry lampin ini bukan sahaja kurang tebal, tetapi teras nipisnya menyerap dan membendung air kencing dengan berkesan. Dan anda tahu ianya akan memberi lebih keselesaan untuk si manja anda bergerak. Menyimpannya juga adalah mudah kerana ia mengambil ruang yang lebih kecil.

                Pelapik pinggang berelastik ini membolehkan lampin mendakap pinggang si manja dengan selesa untuk mengelakkannya daripada terlondeh. Ia juga mempunyai 5 pelapik berelastik (satu di pinggang dan dua di setiap bahagian peha) untuk memberikan lebih fleksibiliti kepada si manja anda bergerak, merangkak, berjalan, memanjat atau menari.

                Flexi-Tape ini memudahkan anda untuk membuka dan mengetatkan lampin berulang kali tanpa lampin kehilangan bentuknya. Tak kiralah samada si manja anda sedang berdiri atau berbaring, anda boleh melaraskan lampin dengan mudah agar ianya muat elok.

                Lapisan Berliang Udara 100% selembut kain. Drypers memilih bahan lampin dengan berhati-hati supaya sesuai dengan cuaca panas lembap kita. Bahan ini memberikan pengalihudaraan yang baik untuk kulit si manja agar si manja anda nyaman dan segar sentiasa.

                Pelindung Tahan Bocor Kebocoran boleh menjadi sangat tidak menyelesakan kerana ianya boleh merengsa kulit si manja anda. Drypers mengambil langkah ekstra dengan mereka pelindung tahan bocor di dalam lampin agar ianya mendakap peha si manja anda dengan lembut untuk mencegah kebocoran.

Kesemua lampin dan produk penjagaan bayi Drypers menjalani kawalan kualiti dan proses ujian yang ketat sebelum ianya dijual di pasaran. Semua bahan yang digunakan dalam lampin dan produk penjagaan bayi kami wajib lulus dalam ujian Penerimaan Keselamatan Produk yang ketat oleh SCA Hygiene Malaysia Sdn Bhd.


MAMA..INI AKTIVITI ANAK KANDUNGAN ANDA DALAM PERUT

Janin di dalam kandungan juga sensitif terhadap persekitaran ibunya. Sentuhan lembut tangan ibu pada bahagian perut boleh membuatkan janin bertindak balas terhadap rangsangan yang diberikan. Hal ini berlaku kerana, janin di dalam kantung rahim sebenarnya bergerak.

Gerakan pada janin ini selalunya dapat dikesan antara minggu ke-18 hingga minggu ke-22. Sudah tentu ibu begitu terharu malah gembira setiap kali merasai gerakan janin.
Secara umumnya, janin akan bergerak pada kiraan normal sebanyak 10 kali dalam satu hari atau sekali dalam satu jam. Gerakannya akan menjadi lebih aktif pada sebelah malam. Keadaan itu sebenarnya dipengaruhi oleh hormon di dalam tubuh ibu yang bertindak lebih aktif pada malam hari. Begitu juga dengan keaktifan gerakan janin juga berbeza antara satu sama lain. Sebab itulah, ibu tidak perlu membandingkan gerakan janin dengan ibu-ibu yang lainnya. Sememangnya gerakan janin itu cukup unik sifatnya.

Menggeliat

Setiap kali anda bangun daripada tidur, anda akan menggeliat terlebih dahulu. Janin juga begitu. Dia akan mengalami keadaan lenguh selepas beberapa jam tidur bersama ibunya. Gerakan meregangkan otot tubuh itu dilakukan beberapa kali dalam sehari. Perlu diketahui juga, janin yang mengeliat di pagi hari mampu untuk membangunkan anda dari tempat tidur. Aksi janin anda akan lebih dirasai jika ibu berbaring dalam keadaan terlentang.

Janin Juga Melakukan Senaman

Bagaimana bentuk senaman janin? Janin akan membuat gerakan meluruskan kaki kanan ke hadapan, diikuti kaki kirinya. Ia juga akan meluruskan tangan ke depan, diikuti tangan kirinya. Ibu pula merasai seolah-olah janin membuat gerakan menendang dan menyiku, walhal janin sedang melatih otot tubuhnya untuk meregang.

Menghisap Ibu Jari

Gerakan ini bukan sahaja dilaku kan oleh bayi atau kanak-kanak, janin di dalam kandungan juga boleh melaku kan aksi sebegini. Selalunya janin akan memasukkan ibu jarinya ke dalam mulut apa bila ibunya menikmati makanan yang enak. Janin akan menunggu turunnya zat-zat pemakanan yang diambil ibunya untuk sampai ke aliran darahnya melalui plasenta. Indah bukan fakta ini.

Berpusing

Ketika anda sedang sibuk bekerja, janin juga mahu menikmatinya. Ketika itulah ia sibuk menggerakkan kedua-dua tangan. Apatah lagi, apabila ia menganggap tali pusat yang menghubungkan janin dengan ibunya adalah sesuatu benda yang menarik. Ia akan memusing-musingkan tali pusat dan menggunakannya untuk berpindah dari satu posisi ke posisi yang lain.

Mengetuk Janin

Keadaan ini boleh dikesan atau menerima tindak balas daripada janin apabila ia telah memasuki usia 24 minggu. Lagi pula, dalam usia ini janin sudah boleh memberi tindak balas kepada usapan tangan kerana sistem saraf pusat di seluruh tubuhnya sudah membesar sehingga ia mampu bertindak balas terhadap rangsangan sentuhan yang sedikit menekan. Tindak balas itu menandakan janin kembali menyapa salam dari ibunya.

Gerakan Di Tulang Rusuk

Apabila anda cuba berehat ataupun tidur, janin tidak mahu mengikut. Seolah-olah ia masih mahu bergerak dan bermain dengan cecair hangat ketuban. Gerakan itu adakalanya anda dapat rasai sampai ke bahagian tulang rusuk. Itu bermakna, janin sedang meminta ibunya memberi tindak balas agar membelai dan mengusap tubuhnya dari luar sehingga ia tertidur.

Aksi ‘Hormat’

Cuaca hangat di luar juga turut dirasai janin. Misalnya ketika berada di pantai yang terdedah dengan bahang mentari dengan mengenakan pakaian yang nipis dan jarang, janin akan melakukan aksi ‘hormat’ iaitu menutup mata atau kepalanya kerana silau tatkala melihat cahaya yang tembus ke dalam perut.

Fahami Kaedah Membaca Gerakan Janin

Waktu terbaik untuk anda mengamati gerakan janin adalah pada sebelah malam iaitu ketika anda sedang berehat di rumah. Apabila kandungan telah memasuki trimester tiga, bacaan yang sesuai adalah bermula daripada sebelah pagi.
Sekiranya anda merasa gerakan janin, sama ada kuat atau perlahan, bermakna janin anda dalam keadaan baik. Apabila janin anda tidak aktif seperti biasa, kemungkinan ia dalam keadaan malas. Seharusnya ibu menggerakkannya dengan mengusap perut untuk beberapa ketika. Jika janin tidak memberi tindak balas terhadap rangsangan anda dan ia berlanjutan sehingga sehari, segerakan ke hospital untuk memantau keadaannya. Kenali gerakan janin sesuai dengan usia mereka.
Janin di dalam kandungan juga sensitif terhadap persekitaran ibunya. Sentuhan lembut tangan ibu pada bahagian perut boleh membuatkan janin bertindak balas terhadap rangsangan yang diberikan. Hal ini berlaku kerana, janin di dalam kantung rahim sebenarnya bergerak.
Gerakan pada janin ini selalunya dapat dikesan antara minggu ke-18 hingga minggu ke-22. Sudah tentu ibu begitu terharu malah gembira setiap kali merasai gerakan janin.
Secara umumnya, janin akan bergerak pada kiraan normal sebanyak 10 kali dalam satu hari atau sekali dalam satu jam. Gerakannya akan menjadi lebih aktif pada sebelah malam. Keadaan itu sebenarnya dipengaruhi oleh hormon di dalam tubuh ibu yang bertindak lebih aktif pada malam hari. Begitu juga dengan keaktifan gerakan janin juga berbeza antara satu sama lain. Sebab itulah, ibu tidak perlu membandingkan gerakan janin dengan ibu-ibu yang lainnya. Sememangnya gerakan janin itu cukup unik sifatnya.


Rahsia Nenek Moyang ‘Merawat’ Masalah Dalaman Wanita Yang Ramai Tak Tahu

Rempah-ratus dan herba bukan sahaja digunakan dalam masakan, tetapi ia berguna untuk tujuan rawatan kecantikan dan ‘merawat’ masalah seksual. Khasiatnya yang tinggi membuat segelintir pengguna lebih gemar menjaga kesihatan menggunakan kaedah tradisional berbanding cara moden. Evolusi penggunaan rempah-ratus dan herba telah melalui proses metamorfosis daripada satu fasa ke fasa yang lain, daripada satu zaman ke zaman yang lain, dan daripada satu generasi ke generasi yang lain.

Bahan Tradisional untuk Merawat Ibu Berpantang
+1 MANJAKANI

CUBA INI: Kandungan tannin yang tinggi menyebabkan manjakani digunakan secara meluas dalam perubatan tradisional terutama untuk wanita selepas bersalin bagi mengetatkan rahim dan otot vagina. Risau kulit kendur?
Manjakani juga boleh menyelesaikan masalah, caranya rebus beberapa biji manjakani sehingga lembut. Kemudian picit manjakani sehingga mengeluarkan lendir ataupun getah, lumurkan getah itu di seluruh muka dan anggota badan. Biarkan kering kemudian dibilas. Elok diamalkan setiap hari sama ada pada sebelah pagi atau petang iaitu sebelum mandi.
+2 KUNYIT

 CUBA INI: Di India, kunyit dijadikan penawar untuk menyembuhkanluka, batuk dan selesema. Kunyit juga membantu menghaluskan kulit, mengurangkan keputihan dan mencegah panas dalam badan.
Jika anda mahu menghaluskan kulit, campurkan kunyit yang ditumbuk halus bersama air suam, kacau sehingga sebati dan lulur pada anggota badan. Ia dijadikan skrub untuk haluskan kulit.
 +3 PANDAN

CUBA INI: Pandan sering digunakan dalam masakan bagi mencipta aroma harum pada setiap hidangan. Selain itu, ia juga digunakan untuk tujuan kecantikan. Bagi yang ingin menghitamkan rambut, hiris halus daun pandan muda, rebus sehingga air berwarna hijau, lalu diembunkan semalaman.
Pada keesokan hari, campurkan air rebusan daun pandan tadi bersama perahan biji buah mengkudu. Sapu air tersebut pada rambut dan ramas perlahan-lahan selama 10 – 15 minit, kemudian bilas. Lakukan tiga atau empat kali seminggu.
+4 BERLUNTAS + KUNYIT + TEMU GIRING

CUBA INI: Campuran tiga jenis herba ini boleh merawat masalah bau badan. Ambil satu gengam daun berluntas, kunyit dan temu giring sebesar ibu jari. Bersihkan kunyit dan temu giring, kemudian dicuci. Kesemua bahan ditumbuk halus dan diperah serta ditapis untuk mendapatkan airnya. Ramuan herba ini hendaklah diminum sebanyak dua kali sehari dengan sukatan empat camca besar sekali minum.

+5 SERAI

CUBA INI: Serai adalah salah satu bahan yang bertindak mencairkan lemak pada badan. Caranya; rebus tiga batang serai bersama dua cawan air di dalam periuk sehingga mendidih. Minum air rebusan serai ketika ia masih hangat kerana hasilnya dalam menyingkirkan lemak pada badan lebih efektif. Amalkannya seminggu sekali untuk merawat masalah lemak di badan anda.
+6 KAYU MANIS + MADU

CUBA INI: Menurut kajian perubatan yang dijalankan di Kanada, campuran madu dan kayu manis mampu mencegah, merawat dan menghilangkan jerawat.
Caranya, campurkan tiga camca besar madu dan satu camca besar serbuk kayu manis. Kemudian sapukan campuran itu pada bahagian muka yang berjerawat, lakukan sebelum tidur. Keesokan pagi, bilas wajah anda dengan air suam, amalkan setiap hari selama dua minggu berturut-turut. Hasilnya ia akan menyingkirkan jerawat, sekali gus mencipta efek kulit halus.
+7 BUAH MENGKUDU

CUBA INI: Buah mengkudu atau buah Pace bukanlah sesuatu yang asing dalam kamus cantik cara tradisional. Buah mengkudu lazimnya digunakan untuk mencantikkan kulit. Ia boleh dijadikan sebagai masker muka.
Caranya; kupas buah mengkudu lalu hancurkan isinya, campur dengan setengah camca besar madu dan satu camca besar putih telur. Adunkan sehingga rata, sapukan pada muka dan tunggu hingga 30 minit sehingga masker mengering. Selepas itu, bilas dengan air suam dikuti air biasa. Lakukan satu hingga dia kali semingggu.
Ingat, ianya tidak sesuai untuk mereka yang berkulit kering.
+8 HALIA

CUBA INI: Halia dikhabarkan dapat mengembalikan semula bentuk badan langsing selepas bersalin. Caranya; ambil dua inci halia bara (halia cina), 10 biji lada hitam dan 30 ekor ikan bilis. Tumbuk kesemua bahan sehingga lumat dan perahkan air limau nipis. Selepas itu, makan bersama nasi panas waktu pagi dan malam. Lakukan setiap hari sewaktu berpantang untuk merawat badan yang lesu dan lenguh.
+9 DAUN TEH + LIMAU NIPIS

CUBA INI: Selain dijadikan minuman, daun teh juga boleh diaplikasikan dalam kamus cantik untuk menghaluskan kulit serta mencantikkan rambut. Caranya; cuci bersih daun teh, masukkan ke dalam gelas berisi air putih.

Tutup gelas dan biarkan semalaman. Keesokan harinya, campurkan air rendaman daun teh yang sudah ditapis dengan perahan limau nipis. Gunakan ramuan ini untuk membilas rambut setiap kali selepas bersyampu. Hasil rambut sihat bermaya pasti jadi milik anda.
Selamat mencuba!


7 KEHEBATAN SODA BIKARBONAT UNTUK KEGUNAAN RUMAH

Soda bikarbonat pernah disenaraikan dalam artikel bahan-bahan semula jadi untuk kecantikan di mana ia sesuai untuk membantu menghilangkan jerawat dan kesan parut jerawat. Buat pengetahuan anda, soda bikarbonat mempunyai pelbagai kegunaan yang fantastik dalam kehidupan seharian kita di rumah. Ia boleh menjadi bahan alternatif untuk produk-produk sedia ada dengan memberi kesan yang lebih kurang sama.

Bahan Pencuci Dapur

Soda bikarbonat boleh menjadi bahan pencuci yang efektif. Anda letakkan sedikit serbuk ini ke atas span atau kain basah untuk membersihkan mikrowave, peti sejuk, dan peti sejuk beku. Selain itu ia sesuai dicampurkan dengan sabun untuk membuang kotoran gris, air teh, air kopi dan kotoran makanan pada kuali/periuk dan mencuci buah-buahan dan sayur-sayuran dan periuk.

Bahan Pencuci Pakaian

Soda bikarbonat boleh membantu proses pencucian pakaian anda menjadi lebih mudah dengan melarutkannya ke dalam air atau tabur serbuk ini di atas pakaian atau di dalam mesin basuh. Ia akan membantu melembutkan pakaian dan menyah bau pakaian. Dalam masa yang sama, ia boleh membantu membuang kotoran kuning, gris dan dakwat yang biasa ada pada bahagian tertentu pakaian seperti kolar, pergelangan tangan baju, dan pakaian dalam. Jika anda rasa tak power lagi pencuci dan peluntur yang digunakan, anda boleh meningkatkan kuasanya dengan menambah soda bikarbonat semasa proses bilasan.

Bahan Pencuci Tandas

Ya, buat kali ketiganya, soda bikarbonat sesuai digunakan sebagai bahan pencuci tandas. Ada beberapa cara untuk anda mengaplikasikannya. Antaranya ialah dengan membancuhnya di dalam botol spray. Kemudian semburkan ia pada langsir mandian dan dinding untuk menyah kulat. Anda juga boleh bancuh serbuk soda bikarbonat di dalam baldi yang penuh dengan air dan jirus ke dalam paip untuk menanggalkan kotoran degil dalam paip yang menyempitkan laluannya. Anda juga boleh menggunakannya untuk menyah kumah pada lantai tandas dan bilik air.

Pengilat Barang Berharga

Anda boleh membersihkan barang kemas, barangan perak dan aksesori besi, pinggan mangkuk dan kristal sehingga ia berkilat dengan bantuan serbuk soda bikarbonat.

Hilangkan Dakwat

Anda boleh menanggalkan kotoran krayon, dakwat dan pen dakwat kekal (permanent marker) pada pakaian dan tangan.

Nyah Bau Busuk

Soda bikarbonat juga berkuasa menyah bau dengan meneutralkan semula bau-bauan persekitaran dan barang. Anda letakkan sedikit serbuk ini ke atas kain basah atau tinggalkan ia di dalam cawan. Ia boleh digunakan di dapur dengan menyah bau dan kuman pada papan pemotong, menyah bau masakan di dapur, menyah bau busuk daripada tong sampah dan menyah bau tangan selepas lakukan sesuatu yang berbau kuat seperti menyiang ikan. Selain itu, ia boleh menyah bau kasut, menyah bau tilam dan menyah bau urin binatang seperti kucing dan anjing.

Halau Serangga

Masukkan serbuk soda bikarbonat dan sedikit serbuk gula halus. Gaulkan sekata. Anda boleh letak campuran ini pada laluan serangga seperti semut, dan lipas untuk menyahnya. Untuk kegunaan soda bikarbonat sebagai bahan kecantikan, masakan dan kesihatan, anda boleh baca di sini.


8 ‘Umbrella Stroller’ Yang Murah, Mudah & Menjadi Pilihan Orang Ramai

Masih tercari-cari stroller yang sesuai untuk anak anda? Dari semua jenis stroller yang ada di pasaran, salah satu yang menjadi pilihan ramai ialah stroller jenis lipat payung. Stroller jenis ini lebih ringan dan lebih kompak. Oleh itu ia tidak memakan ruang yang banyak di dalam kereta dan mudah dibawa ketika melancong.

Ciri Stroller Lipat Payung

Ringan
Tahan lasak
Mempunyai brek keselamatan
Tempat sandar boleh laras
5 point lock harness atau tali keselamatan 5 penjuru
Lipatan yang kompak untuk menjimatkan ruang

 Hauck Speed Plus

Buatan German. Beratnya 7kg. Penyandar boleh di turunkan sehingga rata. Maka boleh digunakan oleh bayi baru lahir. Berat maksimum kanak-kanak yang dibenarkan 15kg iaitu kira-kira dalam umur 4 tahun. Didatangkan dengan bar keselamatan, pemegang botol air dan penutup hujan. Tayarnya dilengkapi dengan penyerap hentakan bagi mengurangkan gangguan jika bayi anda sedang tidur di dalam stroller. Harga dalam bermula dari RM480.

 Maclaren Volo

Sesuai untuk bayi 6 bulan ke atas. Penyandar belakang yang lembut tidak mempunyai kebolehan untuk pelarasan. Berat maksimum kanak-kanak adalah 15kg. Kanopi besar tetapi tidak mempunyai tingkap untuk melihat ke dalam. Amat ringan iaitu 5.1kg sahaja sesuai untuk mereka yang sering berjalan jauh dan sesuai juga untuk dibawa menaiki kapal terbang. Tetapi malangnya bumper bar dan seat liner tidak didatangkan sekali. Anda harus membeli asing. Ia didatangkan dengan penutup hujan. Tempat duduk diperbuat dari material berlubang maka ia tidak panas malah ianya boleh dibuka untuk dibasuh. Harganya pula bermula dari RM799.

 The First Years Ignite

Ia sesuai untuk bayi berumur dari 6 bulan ke atas sehingga seberat 23kg. Beratnya ialah 6kg agak berat untuk stroller jenia ini. Kekurangannya adalah kanopinya pendek tetapi disebabkan ia tidak mempunyi tetingkap maka ia memudahkan anda melihat anak di dalam stroller. Di antara kelebihannya ialah ruang aksesori pada pemegang yang membolehkan ibu bapa menyimpan telefon dan dompet serta ruang botol juga turut disediakan. Harga stroller ini dalam lingkungan RM350-RM450.

 Anakku Pussy Cat Stroller

Rata-rata ibu bapa ramai yang suka design stroller ini. Nampak comel. Berharga dalam lingkungan RM80 – RM95 sahaja. Kekurangannya ialah stroller ini hanya sesuai untuk bayi berumur 6 bulan ke atas sehingga berat mencapai 15kg. Ia didatangkan dengan semurah dulang hadapan yang boleh dibuka. Tetapi ruangan penyimpanan di bahagian bawah adalah kecil.

 Halford Fliplite

Stroller jenis ini berharga dalam lingkungan RM350-RM460. Mempunyai kanopi besar yang ada tetingkap untuk melihat ke dalam. Bakul shoppingnya besar boleh menampung berat sehingga 3.5kg barang. Berat stroller ini adalah 7.2kg dan boleh menampung berat maksimum sebanyak 18kg. Penyandar belakang boleh di baringkan rata sesuai untuk bayi baru lahir.

 Jeep Wrangler All Weather

Tempat duduknya mempunyai kusyen yang boleh digulung ke atas ketika hari panas. Penyandar belakang mempunyai lubang-lubang yang membolehkan udara masuk. Penyandar belakang juga mempunyai 2 tahap penurunan. Kanopi besar dan ada tetingkap untuk melihat ke dalam. Stroller ini didatangkan dengan cup holder di tepi. Berat maksimum yang boleh ditampung ialah 22kg. Tidak lupa juga ia mempunyai beg aksesori di tepi.  Berat stroller ini hanya 4 kg dan rodanya sesuai untuk semua permukaan menjadikannya antara stroller yang tahan lasak.

 Sweet Cherry Daytona

Sweet Cherry adalah produk buatan tempatan. Sesuai untuk bayi baru lahir sehingga seberat 15kg kerana penyandar belakangnya boleh dibaringkan. Didatangkan dengan bumper bar dan chest pads pada tali keselamatan. Mempunyai kanopi besar. Berat stroller ini ialah 7 kg. Harga untuk stroller ini ialah dalam lingkungan RM270-RM350sahaja. Ia buatan Malaysia maka barang ganti lebih mudah didapati. Terdapat 2 warna untuk stroller ini iaitu merah dan biru.

 Sweet Cherry Costa

Juga sesuai untuk bayi baru lahir sehingga 3 tahun. Penyandar belakang boleh diturunkan sehingga 170 darjah.  Juga didatangkan dengan bumper bar. Beratnya agak ringan iaitu 7.6kg. Harganya dalam lingkungan RM270 ke atas.


AMBIL TAHU MENGENAI PAM SUSU

Sama ada ibu-ibu nak kembali ke tempat kerja ataupun duduk di rumah tetapi ingin memberi anak minum botol apabila berada di luar, pam yang terbaik sangatlah penting. Ini kerana pam susu yang terbaik dapat membantu ibu untuk merangsang penghasilan susu dengan lebih baik

Sebaiknya, mulakan sesi mengepam sebaik sahaja sesi menyusu bermula, ini bermakna semasa dalam pantang lagi baby kita hendaklah dikenalkan dengan botol susu. Tapi jangan terlalu awal, dikhuatiri baby lebih suka menggunakan botol susu daripada direct feeding. 3-4 minggu selepas melahirkan baby adalah masa yang sesuai untuk memperkenalkan botol kepada baby.

Ada banyak sangat jenis dan jenama pam susu ni. Tapi ia sebenarnya tergolong dalm 2 kategori iaitu:

Pam Elektrik/ battery
Pam Manual

Hospital-Grade Elektric Breast Pumps
Untuk ibu yang mengalami masalah dalam menyusukan baby pada masa beberapa hari selepas melahirkan, atau baby anda pra-matang dan perlu tinggal di hospital, adalah sangat dicadangkan untuk pakai pam jenis ini. Pam ini mempunyai sedutan yang sama dengan baby dan mempunyai double pam. Semasa Zarith lahirkan Zuyyin pada 2012 di Hospital Ampang, Zarith menggunakan pam jenis ini yang disediakan oleh pihak hospital. Jenama Medela lagi. Cuma agak old fashioned la sikit. Namun ianya sangat bagus dalam merangsang penghasilan susu bagi ibu-ibu baru ni.
Untuk ibu yang perlu mengepam lebih dari sekali sehari

Electric Personal Breast Pumps

Apabila ibu perlukan pam yang heavy duty, jadi pam jenis ini adalah yang terbaik. Selalunya pam inilah pilihan ibu-ibu sama ada ianya single atau double pump. Pam jenis ini juga kebanyakannya boleh beroperasi menggunakan elektik secara terus ataupun menggunakan bateri yang boleh dicas kembali
Pam jenis ini juga sangat sesuai untuk ibu-ibu yang mempunyai masa terhad, kerana proses mengepam dapat disingkatkan dengan penggunaan elektirk
Untuk ibu yang perlu mengepam sehari sekali sahaja atau kurang

Manual Breast Pump

Pam jenis ini sangat menjimatkan disamping memberi peluang bagi ibu-ibu yang tetap ingin memberikan anaknya susu ibu walaupun ingin keluar sekejap dan meninggalkan anaknya bersama babysitter. Namun pam jenis ini mengambil masa yang agak lama untuk melengkapkan proses mengepam kerana ia hanya dapat mengosongkan sebelah payudara sahaja pada satu masa yang sama.

Bagi ibu berkerjaya, pelbagai faktor yang perlu diambil kira sekiranya anda ingin membeli breast pump. Antaranya:

Berat pam
Tahap kebisingan pam
Mudah/ tidak nak dapatkan plug/ bekalan elektrik
Kebolehan double pumping untuk menjimatkan masa

INGAT INI!

Walaupun nampak macam seronok dan baik hati, perkongsian breast pump adalah tidak digalakkan. Ini kerana susu boleh menjadi agen pembawa virus dan juga bakteria yang boleh mencemarkan pam ini dan menyebarkan pula kepada anda dan baby. Namun, pam yang memang telah direka untuk kegunaan awam seperti yang berada dihospital mempunyai ciri khas yang menghalang susu dari terpercik ke dalam bahagian dalam pam. Kalau terpaksa berkongsi pam susu orang lain pada waktu yang sama, amalkan untuk mencuci dengan bersih terlebih dahulu pam tersebut.
Sekiranya anda hanya menggunakan satu bahagian sahaja daripada double breast pump kerana membuat tandem nursing contohnya, pastikan anda tutup bahagian yang satu lagi. Kerana apabila anda terlupa buat begitu, ia akan mengurangkan kadar suction dan seterusnya kurangkan penghasilan susu.
Pilihlah size breast shield yang tepat. Ini untuk mengelakkan puting payudara anda bergesel pada bahagian dinding  breastshield yang akan menyebabkan kesakitan dan melecet sekiranya berterusan.
Sekiranya anda tidak menggunakan pam dalam masa terdekat, basuhlah pam dengan menggunakan air sabun yang suam bersama berus.
Sekiranya anda ternampak baki susu pada tiub, cuci dengan menggunakan air suam bersabun dan pastikan telah kering sepenuhnya sebelum pakai kembali.

Sumber: Internet


10 LANGKAH AGAR SI KECIL BENCI JUNK FOOD

Kebanyakkan ibubapa memberi alasan mereka tidak mampu menghalang anak mereka daripada memakan jajan. Kenapa? Adakah sudah dididik sebaiknya tentang makanan sihat, kandungan makanan dan diajar membaca label serta kesannya terhadap kesihatan dan perkembangan anak? Ikuti langkah ini jika anda mahu anak anda ‘katakan tidak’ pada jajan atau makanan ringan.

Langsung tiada pilihan makanan tidak sihat didalam rumah. Tiada processed foods, jajan dan fast food. Tiada biskut, air berperisa komersial dan gula putih.

Kenalkan mereka kepada virus dan bakteria. Kaitkan ia dengan makanan tersebut. Tunjukkan gambar dari internet, video dan bedtime story.

Semasa makan sentiasa sebut khasiat makanan supaya mereka teruja.

Tiada cheat day, melainkan dalam darurat. Itu pun selepas diterangkan dan mendapat persetujuan mereka.

Dedahkan mereka pada kandungan utama makanan tak sihat seperti pengawet, pewarna tambahan, perisa tambahan dan bahan-bahan kimia lain. Ajak mereka baca label walaupun hakikatnya mereka belum pandai membaca.

Jika anak teringin rasa makanan yang dilarang, jangan marah. Belikan sedikit untuk dirasa. Kemudian basuh minda mereka bahawa makanan tersebut bukan sahaja tidak sihat malah tidak sedap.

Jika mereka terlihat iklan makanan tidak sihat segera menyangkal supaya tidak tergoda.

Ibu bapa sendiri perlu menjadi contoh yang baik.

Jangan memarahi anak jika mereka bertindak memakan secara sorok-sorok. Ini kerana kita hanya mampu melindungi, memberi ilmu dan menyediakan makanan yang sihat dan berkhasiat.

Didik anak meminta maaf pada diri sendiri kerana perbuatan menganiaya tubuh sendiri. Beritahu mereka yang akan menanggung akibatnya jika mereka sakit. Ibubapa hanya mampu menasihati.


Jangka Hayat Botol Susu Yang Mama Harus Ambil Tahu

Pernah tak terfikir botol susu yang kita pakai untuk anak-anak kita berapa lama jangka hayat dia? Sedar tak sebenarnya sangat bahaya botol susu yang dipakai lebih 3 bulan jika bukan dikategorikan sebagai BPA Free. Bagi botol susu yang BPA Free pula jangka hayatnya hanya untuk 6 bulan sahaja. Tambahan lagi jika terdapat kesan calar dibahagian dalam botol. Kesan calar ini akan mengeluarkan bahan kimia dan membahayakan anak kita.

Apa itu BPA (Bisfenol A)?
BPA adalah bahan kimia yang terdapat dalam plastik polikarbonat dan resin epoksi. Plastik polikarbonat yang jernih dan tahan lasak ini digunakan dalam pelbagai produk penggunaan antaranya botol susu bayi, botol air mineral, bekas makan dan juga teether bayi. Resin epoksi pula digunakan untuk menyaluti lapisan dalam hamper semua makanan dan minuman dalam tin.
Bayi adalah golongan paling berisiko jika terdedah dengan BPA kerana ia dapat mempengaruhi pembetukan otak dan tingkah laku bayi. Banyak kajian mengaitkan BPA dengan masalah lain seperti Baligh Awal, Kanser Payudara, Kanser Prostat, Penyakit Jantung, Obesiti dan Kencing Manis. Malah boleh menyongsangkan ciri-ciri jantina seseorang dan merosakkan kromosom.
Terdapat beberapa faktor yang menyebabkan larut resap BPA ini berlaku ke dalam makanan dengan lebih banyak. Antaranya, kepanasan dari api atau matahari, calar dan pendedahan terhadap bahan kimia. Pengkaji dari Universiti of Cincinnati melaporkan pendedahan terhadap air menggelegak menyebabkan botol polikarbonat melepaskan BPA sehingga 55 kali ganda lebih cepat berbanding ia terdedah kepada air sejuk atau air suam.

 Elak BPA Pada Botol Susu Anak

Gunakan botol susu daripada kaca atau stanless steel. Ianya tahan lama dan tidak perlu risau tentang BPA. Boleh juga gunakan botol plastik yang bebas BPA, tetapi perlu ditukar dalam masa 3 bulan atau paling lama 6 bulan.
 Elak menggunkan botol polikarbonat. Jika anda menggunkan juga botol jenis ini, pastikan ia tidak dijemur, tidak dipanaskan dan tidak dimasukkan air panas menggelegak ke dalamnya.
Elakkan calar dengan menggunakan berus yang lembut daripada plastic dan span, bukan terus daripada dawai untuk membasuh botol susu bayi.
Gunakan sabun yang sesuia untuk mencuci botol anak.

Elak BPA Dalam Kehidupan Seharian Anak

Jangan panaskan makanan atau minuman dalam plastic polikarbonat sama ada menggunakan ketuhar gelombang mikro atau pun direbur.
Kurangkan pengambilan makanan dalam tin. Pilih yang segar atau sejuk beku. Jika mahu yang segera, pilih dalam botol kaca.
Seboleh mungkin guna bekas makanan daripada porselin, kaca atau keluli tahan karat terutama untuk makanan atau minuman panas
Berikan permainan yang selamat untuk anak anda. Lihat kod plastic di bawah permainan. Kod 7 adalah polikarbonat. Elak kod 3 kerana ia mengandungi toksin.
Jika mahu membungkus sup atau air panas, elok jika membawa bekas sendiri.
Jangan membiarkan air di dalam botol air mineral atau plastic terjemur di dalam kereta dan kemudian meminumnya.


15 Tips Khas Untuk Wanita Berbadan Besar Sukar Hamil

Masalah obesiti atau kegemukan dalam kalangan wanita sebenarnya boleh mengganggu tahap kesuburan kita. Tidak dinafikan, wanita yang mengalami masalah obesiti keterlaluan akan berhadapan dengan masalah sukar mendapat cahayamata. Antara tindakan awal yang boleh dilakukan ialah mendapatkan berat badan yang ideal. Mungkin agak sukar, tetapi harus dilakukan! Barulah lebih sihat dan bertenaga nanti.
15 Tips untuk Mendapatkan Kembali Berat Badan yang Ideal

Jangan terlalu laju makan. Habiskan makan selama 20 minit. Jangan cuba berlumba untuk habiskan makanan antara suami isteri. Kunyah perlahan-lahan sampai makanan jadi lumat sebelum ditelan. Tempoh 20 minit atau lebih diperlukan untuk otak dapat signal perut sudah kenyang.Lebihkan tidur satu jam dari biasa. Kurang tidur boleh menjadi lapar dan selera makan meningkat dan makanan2 sampingan menyumbang kepada kenaikkan berat badan.Cuba hidangkan 3 jenis sayuran untuk makan malam, hidangkan juga buah2. Masak sayur sekejap tanpa overcooking, suhu rendah dan kurangkan guna minyak. Sayur dan buah2 mengandungi banyak fiber, vitamin dan antioksidan serta kurang kalori yang menggemukkan.Mulakan makan dengan buah2 diikuti sup sayur dan mushroom. Ia boleh mengenyangkan tanpa mengemukkan. Buat sendiri air stok ayam, daging atau ikan bilis untuk sup.Jauhkan makan bergula dan yang dibuat daripada tepung gandum saperti donut, cakes dll. Makan ‘whole grain’ wheat, oat, barley dan brown rice.Jauhkan fast foods, kentang goreng, deep fried chicken, burger, hot dog, nuggets.Jauhkan semua jenis minuman soda, fizzy drink, soft drink dan juice dalam botol atau dalam kotak kerana terlalu banyak mengandungi gula dan manisan.Minum teh hijau, ia mempunyai banyak khasiat kerana kandungan catechins dalam teh.Makan di rumah dengan masakan sendiri sekurang-kurangnyanya 5 kali dalam seminggu. Banyak faedah masak sendiri, boleh kawal kualiti dengan memilih makanan berzat dan berkhasiat, kurangkan belanja.Amalkan ‘berhenti rehat seketika waktu tengah makan’. Masa itu ia akan berasa kenyang. Minum air mineral waktu rehat makan.Amalkan kunyah ‘chewing gum’ ketika menonton TV atau ketika melayari internet, ia bertujuan untuk mencegah dari makan junk foods. Orang gemuk kadangkala makan sedikit di hadapan orang lain tetapi di belakang, senyap2 dia ulang makan.Gunakan pinggan kecil (10′) menggantikan pinggan besar (12′) untuk mengurangkan muatan makanan yang diambil. Lebihkan sayur2 atau salad dan lauk2 dalam hidangan serta kurangkan nasi.Bila makan di restoran, kongsi hidangan, order saiz makanan untuk kanak-kanak, bungkus (tapau) separuh hidangan sebelum mula makan.Bila rasa lapar dan mengeletar atau ‘craving’ makan segenggam campuran kacang almond, gajus dan peanuts dan minum air mineral. Orang gemuk sering ketagih atau ‘craving’ makanan yang manis. Makan buah2 atau kacang2 waktu ketagih nak makan, jauhkan segala makanan manis dan karbohaidrat.Berjalan 30 minit sejauh 2 – 3 km, atau cabut rumput rampai di halaman rumah, bersihkan kereta atau dalam rumah. Exercise hingga berpeluh. Jauhkan minuman manis selepas exercise atau berkerja. Minum air mineral saja.

Tips-tips ini bukan khas untuk wanita je tau. Si suami pun boleh turut lakukan aktiviti di atas bersama isteri. Barulah lebih bersemangat dan rumah tangga turut menjadi lebih harmoni. Selamat mencuba!


TASKA TEMPAT PENDERAAN MENTAL UNTUK ANAK

Kisah di coretkan atas pengalaman seorang bekas pekerja taska dalam ruangan media sosial baru-baru ini. Cerita ini juga bukan mahu menakutkan ibu bapa atau penjaga dan memburuk-burukkan pusat jagaan kanak-kanak lain namun untuk ibu baoa mengambil iktibar dan peka dengan perubahan anak-anak agar mentaliti mereka tidak dirosakkan oleh pihak-pihak taska yang tidak bertanggungjawab.

…………………………..

KETIKA berusia 18-19 tahun, aku bekerja di sebuah taska ini selepas habis SPM, untuk mencari pengalaman bekerja selepas ditawarkan oleh rakan mak, jadi cikgu taska. Mula-mula,a syik terfikir macam mana nak jaga budak-budak ini, mesti comel saja kan?

Jadi, itulah pertama kali aku duduk berjauhan dengan mak. Taska ini ada menyediakan bilik, tempat tinggal untuk cikgu di situ. Di hari pertama, budak-budak pun datang. Dalam taska itu ada empat cikgu termasuk aku.

Pagi jam 6 pagi, budak-budak datang. Cikgu A pasang surah sampailah kesemua budak-budak (lebih kurang 40-50) dah datang, kemudian beratur. Mereka semua tengok aku sebab aku cikgu baru. Selepas habis beratur masuk ke dalam. Yang umur empat dan enam tahun belajar di atas. Yang berumur lima tahun di bawah sebab mereka ramai.

Masa ini, ramai budak-budak suka duduk di sebelah aku, diorang kata cikgu baik. Masa pun berlalu sehinggalah waktu makan. Masa makan ini, semua duduk dalam bulatan dan ada pinggan dan sudu. Oh ya, cikgu dilarang sama sekali makan makanan budak. Pelik kan? Nanti aku cerita.

Selepas selesai makan, aku kena sapu semua makanan yang bersepah dan mop satu hall sementara budak-budak duduk di tangga. Semua bersusun sampai atas dan Cikgu B guide di atas. Dan di masa inilah bermula di mana ada seorang budak, Aiman, tengah main acah-acah spiderman. Aku tengok saja sambil mop lantai.

Tiba-tiba Cikgu C ambil rotan, aku sangka dia nak gertak saja. Sekali dilibasnya pada badan budak itu. Tersentak budak itu sampai melompat. Kemudian Cikgu A datang sambil menjerit kuat-kuat.

 Apa yang bising-bising ni? Saya dah suruh duduk diam kan? Kenapa tak faham bahasa sangat?

Budak-budak itu duduk macam takut sangat. Budak yang kena pukul itu tak berhenti menangis sebab dia kena rotan banyak kali di bahagian kaki. Kemudian Cikgu C tolak dan tampar kepala dia. Budak itu masih tak nak diam. Apa ke bongok, pujuklah budak itu kalau dah menangis begitu kan?

Yang paling aku sedih bila dia rentap budak yang menangis itu masuk ke bilik bawah. Budak itu menjerit tak nak berulang kali. Allahu,

“Tak apalah, biar saya pujuk dia,” kata saya pada Cikgu A.

“Eh? Tak payahlah nak tunjuk-tunjuk baik depan budak-budak ini,” katanya.

Aku macam, “Oh? Eh?” Sebab kan aku baru dan paling muda, aku diamkan diri. Dalam pada itu, aku masih mendengar tangisan seorang budak lima tahun dalam bilik. Ya Allah, apalah yang dia buat pada budak itu?

Kemudian Cikgu C keluar dari bilik dan pantau budak di tangga. Aiman masih lagi menangis di dalam bilik.

“Siapa main lagi, kena macam Aiman. Faham tak?” kata Cikgu A.

Semua budak-budak itu mengangguk kepala dan cakap “Faham”.

Selepas lantai sudah kering, budak-budak bawa tilam dari atas turun ke bawah, sekali dengan bantal dan selimut. Dengan arahan Cikgu A, semua susun tilam dan mereka pun tidur pada jam 12 tengah hari. Automatik semua tidur. Pelik kan?

Aiman masih berada di dalam bilik tetapi tiada lagi tangisan kedengaran. Aku nak pergi jenguk Aiman tetapi Cikgu A berada di situ. Aku ambil peluang untuk mengintai Aiman. Aku nak usap bahagian kakinya yang kena pukul itu. Bila buka pintu, Aiman tengah tidur tersedu-sedu di depan pintu. Kasihan dia.

Jam tiga petang, semua naik atas bergilir-gilir ambil wudhuk dan sembahyang zohor dan tunggu azan asar. Masa ini memang best tengok budak-budak kecil solat. Tetapi yang paling membuatkan aku sakit hati bila budak gerak sikit, Cikgu C datang dan pukul budak-budak itu. Alahai, gerak sikit saja pun.

Jadi itulah pengalaman di hari pertama di taska itu. Kemudian bersambung pada hari seterusnya.

Semasa Cikgu A memasak, aku terlalu di bahagian dapur dan ternampak dia tuang sesuatu dalam botol putih yang aku sangka perencah atau sewaktu dengannya. Jadi aku buat tak tahu saja. Aku pergi tandas dan keluar. Cuba teka apa yang aku nampak?

UBAT BATUK

Ya, Cikgu A letak ubat batuk dalam masakan budak-budak. Aku macam, Oh my gosh, patutlah budak-budak itu tidur on time. Patutlah cikgu dilarang makan makanan budak. Sekarang aku dah tahu. Betapa kurang ajarnya mereka.

Sedang aku membebel-bebel di dalam hati, tiba-tiba Cikgu B turun tangga sambil memegang tangan seorang budak lelaki enam tahun. Dia tunjuk depan budak lima tahun,

“Ini Aryan. Aryan ini bodoh, sebut R pun tak reti,” katanya.

Ya Allah, nak menangis saya tengok anak kecil itu dimalukan di depan budak-budak lain. Aryan menangis sebab Cikgu B marah pada budak-budak dengan begitu lantang sekali.

Tingkap di taska ini jenis yang tarik tutup itu. Jadi, tak dengar pun kau nak jerit sekuat mana. Kemudian dia tarik Aryan masuk ke bilik bawah itu. Bilik bawah itu sebenarnya pejabat pemilik taska tetapi pemiliknya tiada, jadi mereka gunakanlah. Aku tak tahu dia buat apa pada Aryan, aku hanya mampu duduk macam bodoh sahaja.

Taska ini tak ada CCTV, jadi aku tak boleh nak buat apa-apa sebab tiada bukti. Masa ini aku guna smartphone Samsung Corby sahaja. Nak rakam, asyik full memory. Lagipun Cikgu A tak bagi aku pegang telefon, etika kerja katanya.

Banyak lagi yang aku nampak di mana cikgu-cikgu ini suka pukul kepala, cakap budak-budak ini bodoh, pulaukan, sampai aku rasa aku kejam sangat sebab biarkan kejadian itu berlaku. Aku pernah pujuk budak-budak tetapi aku kena marah dengan semua cikgu yang lain. Aku nak sangat pemilik taska datang tengok apa yang kakitangannya buat pada budak-budak ini. Malangnya, pemiliknya pun sama, 2 x 5. Sudahlah kawan mak aku, haish! Tak berani aku nak komen apa-apa.

Tetapi aku harap, make sure kalau anak kita cerita apa yang terjadi, tolonglah percaya pada mereka. Kemudian bila mereka dah balik rumah, tolong berikan perhatian pada mereka. Jangan leka dengan Facebook etc. Tahu tak apa yang mereka telah lalui separuh hari di taska? Penderaan mental. Percayalah.

Seperkara lagi, kalau pagi-pagi anak datang sambil menangis, cikgu-cikgu ini akan aim budak itu dan akan perli budak-budak ini.

“Oh, nangis ye dapan mak kau? Alahai manja sangat. Kau mengadu ye kat mak kau? So kau ingat mak kau boleh buat apa? Ha bodoh!” kata cikgu taska sambil tunjal kepala budak itu.

Budak yang menangis ini memang cikgu-cikgu ini akan beri layanan yang sangat dahsyat seperti tak bagi makan, minum dan banyak lagi. Malas nak cerita sebab sedih bila teringat kembali.

Umur aku pun dah 25 tahun, ada dua anak masing-masing berumur 3 tahun dan 1 tahun. Dah empat kali tukar pengasuh sebab aku boleh agak dari ekspresi muka anak pertama. Masa itu dia tak reti cakap lagi tetapi aku dapat tangkap perubahan dia menjadi pendiam dan suka pandang sambil buat muka takut.

Oleh:  Wawa, IIUM Confessions

Komen-Komen


6 KRITERIA BREAST PUMP TERBAIK PILIHAN MAMA DI MALAYSIA

Perjalanan bergelar ibu menyusu yang bekerja sepenuh masa ternyata bukanlah mudah. Namun, kejayaan penyusuan susu ibu sebenarnya banyak dipengaruhi oleh diri sendiri. Niat menyusukan sejak mengandung amatlah penting dan 90% kejayaan penyusuan susu ibu adalah bergantung kepada niat ini selain daripada sokongan orang sekeliling. Antara satu tips untuk menjayakan penyusuan susu ibu ini adalah dengan pemilihan pam susu yang bagus. Kini, terdapat pelbagai brand di pasaran dengan harga yang murah sehingga mencecah ribuan ringgit. Bagi ibu bekerjaya, gajet penyusuan seperti ini adalah antara satu keperluan yang utama dan sangat penting dalam menjayakan penyusuan susu ibu. Masih mencari-cari breast pump yang bersesuaian dengan anda? Masih berkira-kira tentang bajet yang ingin di keluarkan? Jika ini kehamilan yang pertama, sudahkah anda menyediakan keperluan yang lain? Senarai ini boleh membantu anda.

Breast Pump Popular Dikalangan Ibu Bekerja

Medela Freestyle Double Electric Breast Pump yang praktikal, ringan dan mudah di bawa ke mana-mana. Apa yang menyebabkan ibu-ibu bekerja tertarik dengan breast pump ini adalah kerana ianya boleh menggunakan elektrik dan juga bateri yang boleh dicas semula. Maka anda boleh mengepam ketika tiada plak elektrik di mana-mana sahaja dan tidak perlu membeli bateri baru. Selain itu, pam jenis ini mempunyai kelebihan handsfree yang membolehkan anda mengepam sambil membuat kerja-kerja yang lain.Satu lagi kelebihan pam ini ialah kebolehannya menyimpan stail mengepam anda yang spesifik. Sebagai contoh jika anda selalu memerlukan 10 minit urutan stimulasi untuk setiap 20 minit pengepaman, anda boleh menyimpan stail ini untuk memudahkan kegunaan di masa akan datang.Kekurangan pam ini mungkin dari segi harga tetapi jika dilihat fungsi-fungsi yang didatangkan bersama pam ini, ia agak berbaloi.
Kelengkapan yang didatangkan dalam pakej pam ini:
1 x Medela Freestyle Breast Pump
1 x Black microfiber tote bag
1 x Rechargeable Lithium Ion Battery
1 x AC Power Cord 12V
1 x Insulated cooler bag and ice pack
4 x 150 mL (5oz) BPA-free breastmilk bottles and lids
1 x Double pumping kit
2 x Medium (24 mm) PersonalFit™ breastshields
2 x Large (27 mm) PersonalFit™ breastshields
2 x Freestyle breastshield connector bodies
1 x Set of tubing
2 x Membranes
1 x Hands-free accessory kit with 2 pairs of bra clip (A & B)

Breast Pump Dua Corong Murah Paling Popular

Unimom Forte Double Electric Breast Pump adalah breast pump 2 corong yang paling popular di antara breast pump yang murah. Kelebihan pam ini ialah bunyinya amat senyap dan boleh digunakan secara manual jika tidak terdapat plak elektrik.Tetapi switch kit untuk pam manual perlu di beli asing. Pam ini juga dikatakan salah satu breast pump di dalam kategori tahan lasak.
Kelengkapan yang didatangkan dalam pakej pam ini:
1 x Forte electric breast pump
2 x breast shields
2 x teats
2 x white valves
2 x bottle stands
2 x bottles
2 x bottle covers
2 x caps
2 x disks
2 x large membranes
2 x bottom covers
2 x top covers
2 x air tubes
1 x connector
2 x silicone massager

Breast Pump Yang Paling Mudah Dan Selesa Digunakan

Breast pump yang mendapat banyak review positif tentang kemudahan dan keselesaan penggunaannya adalah Tommee Tippee Closer to Nature Electric Breast Pump. Pam ini mudah di pasang dan di bersihkan kerana hanya melibatkan beberapa bahagian sahaja. Corong silikonnya amat lembut pada payudara dan amat selesa sepanjang tempoh mengepam. Selain itu bentuknya yang kecil memudahkan anda membawa ke mana-mana dan boleh di letakkan di dalam beg tangan. Pam ini juga boleh menggunakan bateri AA jika tiada plak elektrik berdekatan anda.
Kelengkapan yang didatangkan dalam pakej pam ini:
1 x electric breast pump
1 x 150ml bottle
1 x breast milk storage pot
6 x breast pads
1 x steriliser box

Breast Pump Manual Paling Popular

Philips Avent Natural Manual Breast Pump adalah pam manual yang paling popular di Malaysia. Dengan harga tidak sampai RM200, pam ini mudah dibawa kemana-mana hanya masukkan saja ke dalam tas tangan anda. Tidak perlu tercari-cari plak elektrik mahupun bateri, pam sahaja dengan tangan. Tidak menyakitkan bahkan ramai yang mengatakan pam ini sangat selesa. Tetapi mestilah ketika anda mengepam, anda tidak boleh melakukan hal-hal lain. tetapi tidak mengapa, rehat sahaja kerana mengepam dalam keadaan stress sudah pasti impaknya ke atas pengeluaran susu anda. Kelebihan pam ini, anda hanya perlu pam sekali dan apabila susunya sudah keluar biarkan sahaja sehingga habis dan pam semula. Mudah bukan?
Kelengkapan yang didatangkan dalam pakej pam ini:
1 x Manual breast pump with funnel cover
1 x Avent Natural feeding bottle 4oz/125ml
1 x Extra soft newborn teat pack
1 x Sealing disc (for milk storage)
2 x Avent Disposable Breast Pads-Night
2 x Avent Disposable Breast Pads-Day

Breast Pump Paling Tahan Lasak (Gred Hospital)

Jika anda tidak ke mana-mana, hanya mengepam dalam satu tempat sahaja. Ameda Lactaline Breast Pump adalah tepat untuk anda. Pam yang tahan lasak untuk hasil yang berkualiti.
Kelengkapan yang didatangkan dalam pakej pam ini:
1 x Ameda Lactaline Breast
1 x HygieniKitTM Double Milk Collection System (BPA and DEHP free)
1 x AC Power Adaptor
1 x Instructions for use

Breast Pump Handsfree Yang Paling Popular

Bayangkan anda mengepam susu tanpa perlu menyelak baju anda. Menarik bukan? Freemie Collection Cups  datang dengan dua size iaitu 25mm dan 28mm. Ya, harga untuk collection cup ini agak mahal, tetapi jika anda tidak kisah, anda boleh mendapatkannya di dalam group preloved Facebook dengan harga lebih murah. Jangan bimbang, collection cup ini boleh disesuai dengan pam-pam seperti:
Spectra : M1, S1, S2, S3, Dew 300, Dew 350.
Unimom : Forte, Allegro.
Medela : Freestyle, PISA, Swing, Swing Maxi
Autumnz : Passion, Bliss.
Lacte : Duet, Solo
Malish : Mango, Ilaria
Snow Bear : Single advanced, Micro computer.
Philips Avent
Ameda Lactaline
Kelengkapan yang didatangkan dalam pakej ini:
2 x Collection cup
2 x 25mm funnel
2 x 28mm funnel
2 x Tubing
3 x Quick connector
2 x Backflow Protector
3 x Short tubing
1 x T-connector

 Breast Pump Mampu Milik Paling Popular

Lacte Breast Pump Mata memang rambang bila tengok breast pump Lacte Duet. Breast pump ini sangat senyap dan suction yang lembut. Kebanyakan review berpuas hati dengan jenama ini. Ciri Heavy Duty nya sangat menepati citarasa yang mengepam 4 hingga 5 kali sehari. Antara Jenis Lacte Breast Pump: Lacte Duet Electric Breast Pump Lacte Solo Electric Breast Pump.

EveLove Breastpump Eve Love merupakan jenama breast pump dari Malaysia yang tidak kurang hebatnya dengan jenama luar negara. Kebanyakan review mengatakan berpuas hati dengan jenama ini yang seakan-akan madela tetapi dengan harga yang belih berbaloi-baloi. Breast Pump Evelove sangat comel, senyap, suction yang lemah lembut dan tidak menyakitkan. Antara Jenis Eve Love Breast Pump: Evelove Flexi Double Breast Pump (Discontinued) Evelove Lily Double Breast Pump Evelove Sassy Single Breast Pump Evelove Manual Breast pump.

Autumnz Breastpump Menurut review pengguna Autumnz Breastpump, selain harganya yang berpatutan dan tidak begitu mahal, motornya sangat ringan dan senyap. Suction yang agak kuat dan tetapi level suction boleh dilaras mengiokut keselesaan. Antara jenis Autumnz breastpump: Autumnz Passion Breastpump Autumnz Mervel Single Electric Breastpump Autumnz Bliss Single Electric Breastpump Autumnz Ultimate Double Electric Breastpump Autumnz Joy Manual Breastpump.

Pureen Battery Operated Breastpump, motornya agak bising dan penggunaan bateri yang banyak, walau bagaimanapun Suction yang agak kuat untuk mengepam susu dengan banyak tetapi boleh dilaras mengikut keselesaan. Antara Jenis Breastpump Pureen Pureen Single Battery Operation  Breastpump Pureen Manual Breastpump Pureen Single Battery Operation with Adapter  Breastpump.

Snow Bear amat selesa dan harganya yang berpatutan. Mempunyai bahagian yang mudah dibuka dan mudah dipasang semula, ia tiada masalah backflow. Motor yang kecil dan ringan serta mempunyai kualiti material yang solid dan durable. Snow Bear Single Advanced Electric Breast Pump Ciri-Ciri Lain: Automatic suck-release-cycle 3-level of suction mode Let down yang cepat Suction kuat dan tak sakit Cepat mengosongkan payudara Portable dan mudah dibawa kemana-mana Boleh menggunakan bateri 4xA.

Spectra M1 adalah double breast pump yg sangat kompak, kecil dan ringan. Ia juga dilengkapi dengan built in rechargeable battery seperti Medela Freestyle. Motornya juga senyap sebesar telapak tangan amat sesuai untuk wanita bekerjaya. Anda boleh add on lagi 1 corong untuk menjadikannya sebagai double breastpump. Antara Jenis Spectra Breastpump: Spectra DEW 300 Spectra DEW 350 Spectra 3 Electric Breastpump Spectra M1 Double Breastpump Spectra S1 Single Breastpump Spectra Handy Manual.

Anda juga memerlukan ini:

Bag zip untuk menyimpan susu
Botol penyimpanan susu
Bra breast pump bebas tangan
Pad penyusuan pakai buang / Pad guna semula
Bantal untuk penyusuan
Krim puting
Beg breast pump
Pek ais

Sumber: Internet


CHECKLIST 20 KELENGKAPAN ASAS BAYI BARU LAHIR PERLU ADA

Saat kelahiran bayi adalah detik-detik penting yang dinantikan oleh pasangan suami isteri. Saat yang penuh mendebarkan dengan perasaan yang bercampur baur. Namun sebelum melalui saat-saat tersebut, ada perkara yang tidak kurang pentingnya juga iaitu menyediakan barang-barang keperluan ibu dan bayi sebelum kelahiran. Walau bagaimanapun, sebelum membuat senarai semak tersebut anda dinasihatkan agar mendapatkan nasihat serta pandangan individu yang lebih berpengalaman. Pada masa yang sama, pastikan barangan yang bakal dibeli itu mengikut kemampuan kewangan anda.

Pakaian Bayi Pada masa ini ada banyak pilihan pakaian bayi di pasaran. Bagi yang pertama kali membeli, pasti rambang mata. Jadi, berhati-hatilah. Sebagai permulaan, anda dinasihatkan agar membeli pakaian asas bayi sahaja. Pakaian lain seperti gaun atau seluar denim belilah setelah bayi besar sedikit. Semasa membeli pakaian bayi baru lahir, anda digalakkan agar membeli pakaian bersaiz besar iaitu yang bersaiz enam bulan ke atas. Hal ini kerana kita tidak tahu saiz sebenar bayi yang dikandung. Lagipun, bayi cepat membesar. Jika pakaian yang dibeli kecil, tempoh pemakaiannya sangat pendek.
Pakaian asas ialah:

Baju lengan pendek
Baju lengan panjang
Seluar pendek
Seluar panjang
Barut
Sarung kaki
Sarung tangan
Kain bedung
Topi

Lampin Anda boleh memilih sama ada ingin menggunakan lampin pakai buang atau lampin kain moden. Bagi kebanyakan ibu bapa baru yang mula peka terhadap saranan penjagaan alam sekitar, mereka lebih gemar memilih lampin kain moden. Lampin kain moden ini juga dikatakan lebih selamat untuk kulit bayi yang sememangnya sensitif.  Pada masa yang sama, lampin kain moden ini lebih menjimatkan kerana boleh dipakai selama tiga tahun. Untuk permulaan, seseorang bayi itu memerlukan enam hingga tujuh helai lampin kain moden.
Namun, sekiranya anda lebih selesa anak menggunakan lampin pakai buang, anda hanya perlu membeli satu pek lampin bersaiz kecil iaitu untuk bayi baru lahir. Tetapi, anda perlu juga menyediakan lampin pakai buang bersaiz ‘S’ sebagai langkah berjaga-jaga sekiranya bayi yang lahir itu besar.
Tidak kira sama ada lampin kain moden atau lampin pakai buang, berikut adalah kelengkapan yang perlu disediakan.

Lampin pakaian buang atau lampin kain moden
Pelapik lampin (jika anda menggunakan lampin kain moden)
Tisu basah
Alas atau pelapik untuk menukar lampin
Beg lampin (digunakan untuk mengisi lampin ketika keluar dari rumah)

Set mandian
 Kulit bayi sangat sensitif. Mungkin ada produk mandian bayi tidak sesuai untuk kulit mereka. Oleh itu, anda disarankan agar hanya membeli pek percubaan atau pek kembara untuk melihat kesesuaian produk tersebut dengan kulit bayi anda. Sekiranya sesuai, barulah membeli pek yang lebih besar.
Untuk membersihkan tubuh bayi anda, dapatkan barangan seperti di bawah ini:

Besen mandi bayi
Tuala mandi
Tuala muka
Cecair mandian
Syampu

Set penjagaan bayi Bagi memastikan bayi anda sentiasa bersih dan rasa selesa, ada beberapa barangan kelengkapannya perlu disediakan. Barangan tersebut ialah:

Losen bayi
Minyak bayi
Bedak bayi
Sikat atau berus rambut
Minyak telon
Alat pemotong kuku
Kapas muka
Krim ruam lampin
Termometer digital

Tidur
 Jika anda ingin tidur bersama bayi (co-sleeping) bagi melancarkan proses penyusuan susu ibu terutamanya pada waktu malam, katil bayi tidak perlu dibeli dahulu. Tunggulah sehingga bayi sudah sedikit besar. Ianya penting untuk membeli barangan yang sesuai untuk bayi bagi mengelakkan risiko bayi lemas ketika tidur.
Agar bayi anda rasa selesa semasa tidur, sediakan barangan berikut:

Tilam
Bantal kepala
Bantal peluk
Cadar
Selimut

Penyusuan
 Susu ibu adalah yang terbaik untuk bayi terutamanya dalam tempoh enam bulan pertama mereka. Walaupun begitu, terpulanglah kepada masing-masing. Berikut merupakan barangan kelengkapan untuk memudahkan proses penyusuan.
Penyusuan susu ibu:

Pam payu dara (manual / bateri / elektrik)
Bekas penyimpanan susu ibu
Beg pendingin
Nursing cover

Penyusuan susu formula:

Botol susu bebas BPA
Puting botol susu
Berus botol
Bekas untuk menyimpan susu formula
Bekas menyimpan air panas
Bekas menyimpan air kosong
Alat steril botol susu

Biasanya, apabila usia kandungan telah mencecah 30 minggu, nurse yang bertugas akan mengingatkan agar para ibu untuk menyediakan barang keperluan ibu dan bayi untuk dibawa ke hospital sebelum bersalin. Semua barang ni selalunya kita letak di dalam sebuah beg, kemudian ditempatkan di dalam boot kereta yang dibawa ke mana-mana para ibu pergi. Persediaan lebih awal ni sangat penting agar ibu dan ayah tidak kelam-kabut di saat-saat kelahiran. Buatnya ibu bersalin awal daripada jangkaan, huru-hara jadinya. Masa inilah nak uruskan ibu dan bayi, masa inilah juga nak cari barang itu ini. Lagipun, ketenangan ibu turut mempengaruhi proses kelahiran yang lebih mudah. Kalau ibu dah stress, bayi pun susah nak keluar pulak karang.

KEPERLUAN IBU DI WAD

Tuala – sehelai
Kain batik – 2-3 helai
Maternity Pad – 12 keping (sebaiknya beli yang saiz lebar dan panjang – overnight & wing)
Toiletries – berus gigi, ubat gigi, sabun mandi, shampoo (beli yang travel kit supaya lebih mudah dan ringan untuk dibawa)
Baju – sepasang (untuk dipakai bila nak keluar wad nanti – lagi mudah kalau ada bukaan menyusu, senang kalau tiba-tiba baby nak menyusu)
Nursing cover – 1 helai (ibu dapat menyusu dengan lebih selesa)
Tudung – 1-2 helai (bawa tudung yang paling mudah dipakai)
Arm sock (sarung tangan) – 1-2 pasang (biasanya lengan baju kat wad ni panjang dia 3/4 lengan jer, aurat tu)
Kismis, kurma, biskut, roti (boleh dipek kecil awal-awal kecuali roti yang cepat expired)
Air zam-zam (kalau takde, boleh sediakan air mineral tapi kalau dah berada di wad, boleh amalkan air suam) – minum kerap tapi sedikit-sedikit.
Pakaian dalam – bawa untuk 2 hari
Stoking tebal – 1-2 pasang
Buku pink – buku ni sangat penting untuk dibawa ke mana-mana. Nak-nak lagi kalau ke hospital. Dah jadi macam passport nih.
Plastik besar – untuk meletakkan baju kotor.

KEPERLUAN BAYI DI WAD

Baju lengan panjang – 1 helai
Baju lengan pendek – 3 helai
Tuala – 1 helai
Lampin – 5 helai
Diaper/Nappy – 10 keping
Kain bedung – 1-2 helai
Mitten & booties – 3 pasang
Topi bayi – 1 helai
Tisu lembab (wet tissue) – 1 pek

KEPERLUAN BAYI KE BILIK BERSALIN (LABOUR ROOM)

Baju lengan panjang – 1 helai (labour room sejuk tau)
Kain bedung – 1 helai
Diaper/Nappy – 1 keping
Mitten & Booties – 1 pasang
Topi bayi – 1 pasang

………………………………………………………………………………………………………………
CHECKLIST

PAKAIAN

Baju lengan panjang
Baju lengan pendek
Seluar panjang
Seluar pendek
Rompers
Barut baby
Bedung baby
Sarung tangan
Sarung kaki
Tuala
Sapu tangan
Topi
Kain lampin
Cloth diaper
Lampin pakai buang untuk new born
Bib

PERALATAN MANDIAN

Bakul barang mandian
Sabun mandi
Shampoo
Besen mandi
Pengalas besen mandi
Termometer suhu

PENJAGAAN DIRI

Bakul peralatan diri
Minyak Telon
Vicks untuk bayi
Tisu lembab
Ubat ruam
Losyen bayi
Sikat
Pengetip kuku
Tiub sedut hingus
Bedak baby
Bekas bedak
Cotton buds
Tikar getah
Minyak rambut

PENYUSUAN BABY

Botol susu
Breastpump
Botol menyimpan susu badan
Susu tepung – jika tidak menyusus badan
Puting susu
Pembersih botol susu
Termos
Dispenser susu formula
Botol air masak
Nursing cover
Formula pencuci botol
Bottle steriliser
Warmer

LAIN-LAIN
Stroller
Baby car seat
Diaper bag
Set tilam dan bantal
Selimut
Katil bayi / baby cot /playpen
Penyangkut pakaian bayi
Pencuci pakaian bayi
Kelambu

Sumber: Intenet


8 Tanda-tanda Yang Menunjukkan Anak Anda Stress

Bukan orang dewasa sahaja yang mendapat serangan penyakit stres, kanak-kanak tidak terkecuali daripada mendapat masalah stres. Mungkin ada orang dewasa boleh mengalihkan stress yang dialami dengan pelbagai cara alternatif, tetapi kanak-kanak yang mengalami stres tidak dapat mengendalikan rasa tertekan yang dialami. Ini menyebabkan mereka mengeluarkannya menerusi kelakuan yang ditunjukkan. Kemungkinan kanak-kanak yang terlalu kuat meragam dan buat perangai adalah kanak-kanak yang sedang mengalami stres. Cuba semak ciri-ciri kanak-kanak yang sedang stres berikut:

 Susah tidur

Petunjuk awal kanak-kanak mengalami stres adalah mereka tergolong dalam kelompok anak yang sukar tidur. Waktu tidur yang tidak menentu, sering tidur lewat malam bahkan ada yang menjelang pagi, sentaisa resah dan jika tidur hanya seketika. Sepatutnya pada usia kanak-kanak, mereka perlu tidur seawal pukul 9 malam dan tidur lena yang berkualiti kerana ia penting untuk perkembangan yang sihat dan positif.

 Terlalu aktif

Ada kanak-kanak tidak boleh duduk diam walau sekejap. Ada sahaja yang ingin dilakukan dan biasanya hal yang dilakukan berbahaya kepada dirinya dan sering membuatkan anda marah. Lebih teruk, kanak-kanak ini akan merosakkan barang yang dipegangnya.

 Pemalu

Sikap pemalu berlebihan yang ditunjukkan oleh seorang kanak-kanak kemungkinan petanda dia mengalami stres. Anda patut berasa curiga sekiranya terlalu malu dan takut apabila berjumpa dengan orang yang baru dikenali.

 Suka mengamuk

Ada kalangan kanak-kanak yang mudah mengamuk dan meragam jika kemahuannya tidak dituruti. Sikap suka menggigit, menendang, memukal, menumbuk, menjerit tanpa sebab juga salah satu ciri anak stres. Kesabaran anda sangat diperlukan dalam menangani situasi ini. Kemarahan dan tengkingan dari anda hanya akan meningkatkan lagi stres si anak.

 Cerewet makan

Terlalu cerewet dalam bab makan, bahkan hanya akan makan makanan kegemarannya sahaja dan enggan langsung makan makanan lain.

 Kencing malam

Anak anda sudah besar tetapi kerap kencing malam di atas katil? Ini antara tanda-tanda anak stres dan kurang percaya pada diri sendiri. Dia berasa tidak tenang, Ia merasa tidak selesa dan kurang mendapat perhatian sehingga terbawa ke dalam tidur perasaan tersebut sehingga sukar  mengendalikan rasa hendak buang air kecil.

 Mudah menangis

Cengeng adalah gelaran yang diberikan kepada anak kecil yang kuat menangis. Kanak-kanak yang mudah menangis dan tangisannya sukar dihentikan seolah-olah satu tanda meluahkan perasaan kemungkinan juga mengalami stres.

 Ketakutan

Kanak-kanak yang stres selalu mengalami ketakutan tanpa sebab. Dia seperti kehilangan rasa tenang sehingga memerlukan lebih perhatian daripada ibu dan ayah.

Sumber: Internet


KAJIAN: SUAMI BOTAK LEBIH SEKSI

Jika anda dikalangan lelaki yang mempunyai masalah keguguran rambut, jangan bimbang. Menurut kajian, wanita berpendapat lelaki botak lebih seksi dan nampak lebih maskulin. Bukan rekaan semata-mata, beberapa kajian juga mendedahkan lelaki botak lebih menarik dari mereka yang berambut lebat!

iSTERI tidak kisah dengan SUAMI botak

Menurut WebMD, 80 peratus lelaki akan mengalami masalah keguguran rambut. Mungkin mereka akan malu dengan masalah tersebut, namun kajian menunjukkan isteri sebenarnya tidak kisah dengan lsuami botak.

Anda tak percaya? Kajian sudah membuktikan!

Mesti ramai yang tidak percaya. Kajian diterbitkan di dalam jurnal Social Psychological and Personality Science mendedahkan, wanita lebih tertarik dengan lelaki botak.

Isteri menganggap suami botak jauh lebih menarik

Menurut laporan ABC News, kajian turut dilakukan ke atas 60 wanita dan mereka diberikan gambar serta perlu mengukur tahap menarik seseorang lelaki itu.

Isteri menganggap suami botak lebih kuat

Menurut laporan ABC News, isteri mengganggap suami botak lebih maskulin dan selalunya mereka bekerja sebagai polis, bomba atau kerja-kerja yang menunjukkan ‘kelakian’ seseorang.

Suami botak dianggap tinggi keyakinan diri

Ia memerlukan keyakinan diri yang tinggi untuk berdiri di khalayak ramai dengan rambut botak. Jadi, lelaki botak mempunyai keyakinan diri yang tinggi. Tapi jangan pula lepas ni menggatal cari perempuan lain bila keluar kajian macam ni.


14 PERANAN PENTING SUAMI TERHADAP ISTERI HAMIL

PERANAN PENTING SUAMI KETIKA ISTERI HAMIL!
1. Menjaga perilaku dan tutur-kata terhadap isteri agar isteri rasa lebih tenang, gembira dan disayangi. Sekiranya berlaku krisis, selesaikan segera dengan tenang.

Menjaga pancaindera daripada perkara-perkara tidak baik dan berlaku jujur dengan isteri.

Peka dengan keadaan kesihatan isteri dan anak dalam kandungan. Bawa isteri untuk rutin pemeriksaan bulanan di hospital serta pastikan isteri mendapat rawatan sepatutnya dengan segera sekiranya terdapat isu kesihatan.

Menambahkan ilmu berkaitan kehamilan, penjagaan bayi, penjagaan isteri dalam berpantang, keibubapaan, keagamaan, bagaimana menghadapi saat kelahiran isteri dan cara menyambut anak yang baru lahir.

Peka dengan perubahan fizikal isteri dan bantu isteri melakukan tugasan harian agar beban isteri lebih ringan. Elakkan isteri daripada melakukan pekerjaan yang berat dan membahayakan diri sendiri serta kandungan.

Peka dengan perubahan mental (psikologi) serta emosi isteri. Berikan lebih perhatian, simpati dan kasih-sayang terhadap isteri. Banyakkan bercakap perkara-perkara yang baik-baik seperti memberi nasihat dan menyeronokkan bersama agar isteri lebih kuat semangat dan jiwanya.

Menyediakan keperluan mencukupi kepada isteri supaya isteri dapat menjalani tempoh kehamilan yang lebih mudah dan selesa seperti pakaian ibu mengandung, sandal yang selesa untuk tumit, krim perut, pregnancy/ maternity pillow untuk bantu isteri tidur dengan lebih selesa dan sebagainya.

Pastikan isteri mengambil pemakanan seimbang dan cukup zat penting serta Asid Folik setiap hari. Set vitamin untuk ibu hamil seperti protin soya, kalsium, DHA, multivitamin, B Complex dan Vitamin C membantu memastikan isteri mendapat cukup vitamin dan mineral penting untuk kesihatan ibu dan perkembangan yang baik bayi dalam kandungan.

Sediakan kepeluan bersalin dan berpantang serta kelengkapan bayi baru lahir yang mencukupi contohnya set bersalin, minyak urut, lampin pakai buang, bengkung, pakaian bayi, infant car seat, pam susu, minyak telon, kain napkin dan sebagainya.

Berhati-hati dan berlemah-lembut sekiranya melakukan hubungan jimak dengan isteri disepanjang tempoh kehamilan.

Jangan menceraikan isteri ketika mengandung. Islam mengharamkan menceraikan isteri ketika mengandung kerana boleh mengganggu fikiran dan perasaannya serta memberi kesan pula kepada anak dalam kandungan.

Memahami tambahan beban yang ditanggung isteri dan sentiasa berlapang dada untuk memaafkan kekurangan dan keterbatasan isteri.

Berkongsi dan berbincang rancangan menyambut kelahiran bayi seperti persiapan shopping barangan bayi (isteri mesti excited nak beli baju yang comel-comel!), kewangan, hospital mana nak lahirkan anak, nama bakal anak dan sebagainya.

Sekiranya berpantang sendiri, siapkan jadual ataupun sistem serta senarai resepi makanan dalam pantang supaya dapat menguruskan anak-anak yang lebih besar dengan lebih teratur, menguruskan rumah tangga dan memasak untuk isteri dalam pantang.

Sumber: Internet


Mama, Papa, Jangan Panik Jika Hilang Passport Ketika Bercuti

Apabila sudah berkeluarga, macam-macam barang kita perlu bawa jika hendak peri bercuti. Dengan barang anak-anak, barang sendiri lagi. Kadangkala sampai kehilangan dompet dan paling penting passport dek kerana kesibukan kita menguruskan pelbagai benda. Kehilangan pasport dan dokumen perjalanan pastinya merupakan suatu mimpi ngeri apabila berada di negara orang. Ketahui apa yang perlu anda lakukan sekiranya perkara tidak diingini ini berlaku kepada anda.

Laporkan Kehilangan
Pastikan anda membuat laporan polis terlebih dahulu. Laporan tersebut haruslah tidak bercanggah dan benar. Jika ada perkara yang anda tidak pasti, nyatakan sahaja tanpa tokok tambah.

Dapatkan Nasihat
Dapatkan khidmat nasihat Pejabat Kedutaan Besar Malaysia di luar negara untuk membantu anda pulang ke Malaysia dengan selamat.

Bertenang
Sekiranya kehilangan pasport adalah disebabkan keciciran atau salah letak (bukan sebab kecurian, ragut, bencana alam dan lain-lain), ambil sedikit inisiatif untuk mencari pasport anda terlebih dahulu. Jejak kembali perjalanan anda sekiranya anda berada di luar negara.

Beringat Sebelum Kena!
Sebaiknya, lakukan langkah-langkah pencegahan dan menjaga sebaik mungkin pasport walau di mana jua anda berada. Sentiasa pastikan pasport anda berada di dalam penjagaan yang selamat dan disimpan sebaik mungkin ketika berada di hotel atau ketika melakukan aktiviti liburan.

Ambil salinan fotokopi pasport anda menggunakan telefon pintar.
Asingkan ruang penyimpanan pasport dengan barangan berharga yang lain seperti wang dan kad kredit serta dapatkan insuran perjalanan.
Penggunaan ‘pouch’, ‘money belt’ dan ‘travel underwear with pockets’ juga amat digalakkan untuk memastikan pasport anda selamat bersama anda.


KENALI TUJUAN BELI KERETA SORONG BAYI

1. Untuk Apa Dan Di Manakah Kereta Sorong Bayi Itu Akan Digunakan?
Adakah anda akan menggunakannya ketika membeli belah di pasar raya atau ketika berjoging? Adakah anda akan sentiasa keluar bersiar-siar dan membawa kereta sorong bayi? Ketahui tempat dan jenis permukaan jalan anda akan kerap kunjungi menggunakan kereta sorong bayi itu. Anda juga perlu mengambil kira saiz dan berat kereta sorong bayi itu dan adakah ia mudah di bawa naik dan turun dari kereta atau pengangkutan awam? Jika anda gemar melancong, apakah jenis kereta sorong bayi yang sesuai?

 Berapa Kerap Anda Akan Menggunakan Kereta Sorong Bayi Itu?

Adakah anda akan menggunakannnya setiap hari atau sekali- sekala sahaja? Jika anda akan menggunakannya selalu dan mahukan jenis yang tahan lama, belilah kereta sorong yang berkualiti.

 Siapakah Yang Akan Mengendalikan Kereta Sorong Itu?

Adakah anda bersaiz kecil? Adakah suami anda tinggi? Adakah pengasuh atau ibu anda akan kerap mengendalikan kereta sorong bayi itu? Fikirkanlah tentang ketinggian, langkah dan kekuatan orang yang paling kerap mengendalikan kereta sorong  bayi itu. Keselesaan pengendali juga perlu diutamakan.

 Apakah Ciri-Ciri Yang Perlu Diambil Kira?

Adakah anda mahukan tempat duduk yang boleh dibaringkan sepenuhnya? Ada juga kereta sorong dengan pemegang yang boleh bertukar arah agar anak anda boleh memandang ke hadapan atau belakang. Selain itu, terdapat juga pelbagai aksesori untuk kereta sorong bayi.

 Berapa Luaskah Ruang Yang Anda Miliki?

Saiz kenderaan anda juga perlu diambil kira dalam pembelian kereta sorong. Jika anda banyak menggunakan pengangkutan awam, pilihlah rekaan yang padat dan ringan.

 Berapakah Bilangan Anak Anda Dan Berapakah Usia Mereka?

Adakah anda hanya mahukan seorang anak atau anda merancang untuk mempunyai lebih ramai cahaya mata? Anda mungkin perlu membeli dua kereta sorong apabila menambah bilangan anak atau memilih kereta sorong bayi yang mempunyai dua atau tiga tempat duduk.

 Adakah Anda Sudah Mempunyai Kerusi Kereta Bayi?

Jika tidak, anda mungkin boleh membeli kereta sorong yang boleh dijadikan kerusi kereta bayi. Jadikan ia dua dalam satu.

Jenis-Jenis Kereta Sorong Bayi

Conventional Strollers

Kereta sorong bayi konvensional terdiri dari berbagai macam tempat duduk dan ukuran serta bingkai aluminium ringan. Kereta sorong bayi konvensional muncul dengan dilengkapi berbagai kemudahan, seperti kerusi ‘reclining’, kanopi, mudah dilipat, dan banyak lagi.

Umbrella Stroller

Jenis umbrella strollers adalah tempat duduknya yang paling ringan, biasanya kurang dari 12 lbs. Kereta sorong bayi jenis ini juga merupakan yang paling standard. Umbrella stroller ini jarang yang berbaring dan tidak memiliki struktur tambahan, misalnya rak dan tempat penyimpanan. Salah satu keistimewaan kereta sorong ini adalah ukurannya yang kecil mudah dari segi penyimpanan. Selain itu harganya adalah yang paling murah. Kereta sorong bayi jenis ini sesuai bagi bayi yang sudah boleh duduk sendiri, biasanya bayi berusia 6 bulan atau lebih.

Travel System Strollers

Boleh dikatakan kereta sorong bayi jenis travel system merupakan gabungan antara kereta sorong dan kerusi kereta. Jika ia dipakai untuk bayi yang baru lahir, menggunakannya sebagai kerusi kereta, jika bayi anda sudah boleh duduk, anda boleh menukarnya sebagai kereta sorong bayi.

Modular Or Multi-Component Strollers

Kereta sorong bayi modular atau multi komponen ini adalah jenis baru di pasaran. Kereta sorong bayi multi komponen ini merupakan sebuah kereta sorong bayi yang paling fleksibel. Misalnya kerusi boleh ditukarkan, kerusi yang dapat menghadap ke depan atau belakang, serta banyak pilihan lain.

Activity Strollers

Activity stroller  digunakan sebagai  jogging stroller dan all-terrain strollers atau kereta sorong bayi untuk semua bidang.

Double Strollers

Kereta sorong bayi kembar ini membolehkan anak anda duduk bersebelahan (side-by-side) ataupun depan belakang (tandem).  Kereta sorong bayi jenis side-by-side sesuai bagi bayi yang mempunyai berat badan yang sama. Tetapi jenis ini mungkin sukar dikendali apabila sering keluar masuk pintu. Terdapat juga kereta sorong bayi yang muat tiga atau empat anak, tetapi kereta sorong jenis ini sukar untuk ditemui dan harganya lebih mahal.

Sumber: Internet


SUAMI MAHU ISTERI LAKUKAN INI KETIKA BERSAMA

Adakalanya suami atau isteri tidak mengetahui, apakah pasangannya sudah betul-betul puas ataupun belum puas sewaktu melakukan hubungan intim. Bahkan ketika melakukan hubungan intim kebanyakan para isteri berfikir bahawa sang suami hanya menginginkan kepuasan semata-mata.Tanggapan itu salah! Lelaki sebenarnya mengharapkan perkara lain.

Suami Mahu Isteri Yang Memulakannya
Kebanyakan isteri mungkin berfikir bahawa hubungan ranjang suami isteri hanya boleh dimulakan oleh si suami. Sedangkan, ramai juga suami yang mengharapkan si isteri yang memulakan langkah pertama sehingga keinginan untuk melakukan hubungan intim terasa lebih seimbang. Tak jadi masalah pun jika anda yang memulakan dan mengakhirinya, sama seperti yang sering dilakukan oleh suami anda.

Suami Juga Mahu Kata-Kata Berbaur Seksual Daripada Isteri
Ketika berasmara, para suami juga mengharapkan adanya kata-kata berbaur seksual daripada isterinya. Selain itu, ada di antara suami yang mahu isterinya berterus-terang tentang bahagian mana yang dirasakan paling asyik untuk dinikmati dan juga sebaliknya. Perkara ini dianggap penting bagi sang suami demi memberikan kepuasan yang sebaik mungkin buat isterinya.

Beritahu Suami Apa Yang Sebaiknya Dia Lakukan
Walaupun lelaki mempunyai keinginan serta nafsu yang kuat ketika diranjang, itu tidak bermakna sang suami tahu apa yang anda mahukan. Jadi, sebab itulah, sebagai isteri sebaiknya anda beritahu suami apa yang perlu dilakukan ketika di ranjang suami isteri. Anda boleh melakukan komunikasi secara verbal ataupun melalui bahasa tubuh, terpulang kepada keselesaan anda.

Cuba Beraksi Sebaik Mungkin. Buktikan Anda Isteri Yang Hebat!
Menjadi isteri yang hebat di ranjang suami isteri tentu sahaja membahagiakan para suami. Jangan tak percaya, lelaki sering berimaginasi dan membayangkan pelbagai teknik ataupun aksi panas yang boleh dilakukan bersama isterinya. Oleh sebab itulah, ketika berada di ranjang suami isteri, sebagai isteri pastikan anda mempamerkan aksi yang cukup hebat dan bertenaga buat suami anda.

Jangan Takut Untuk Mencuba Teknik Baru
Melakukan hubungan intim dengan teknik yang sama tentu sahaja boleh membuatkan suami berasa bosan. Jadi, sebaik-baiknya sebagai isteri, tak kira baru atau lama usia perkahwinan tersebut, anda tetap perlu mencuba teknik-teknik baru untuk menghangatkan lagi aksi ranjang suami isteri. Secara tak langsung, kebahagiaan serta keutuhan rumahtangga anda akan terpelihara.

Sumber: Internet


LEGAKAN KESAKITAN BAYI TUMBUH GIGI

Ibu bapa mana yang tidak susah hati apabila melihat anak kecil merengek akibat kemunculan gigi pertama mereka. Kemunculan gigi pertama adalah tanda yang menunjukkan bayi anda sedang membesar. Anda biasanya akan melihat gigi pertamanya pada sekitar usia enam bulan atau tujuh bulan. Manakala gigi yang terakhir iaitu gigi geraham kedua yang terdapat di bahagian dalam rahang atas dan bawah biasanya sudah tumbuh menjelang tahun kedua. Pada usia tiga tahun, anak anda sepatutnya sudah memiliki set lengkap 20 gigi bayi.

TANDA BAYI TUMBUH GIGI

Kegatalan Gusi

Kegatalan gusi ini boleh dikurangkan dengan memberi teether atau tuala sejuk untuk digigit agar bayi tumbuh gigi lebih selesa.

Gusi Sakit

Bayi tumbuh gigi juga mungkin banyak merengek dan menangis kerana tidak selesa kerana gusi kelihatan berwarna merah dan terasa panas.

Demam

Ada juga bayi tumbuh gigi yang mungkin demam setiap kali tumbuh gigi. Hal ini boleh diatasi dengan memberikan bayi ubat tahan sakit seperti paracetamol. Namun pastikan dos yang diberi betul dan tidak melebihi had maksimum dalam sehari.

Kurang Makan

Anda akan mendapati selera makan bayi tumbuh gigi juga akan kurang. Jika bayi tidak mahu makan, pastikan si manja anda mendapat cukup cecair dengan cara memberikan lebih susu dan air.

Pengeluaran Air Liur

Kebiasaannya pertumbuhan gigi akan merangsang pengeluaran air liur dan perkara ini pada umumnya terjadi pada bayi  tumbuh gigi yang berusia 10 minggu hingga 3 atau 4 bulan.

Ruam Pada Dagu Atau Wajah

Kemungkinan  bayi  tumbuh gigi akan mengalami ruam kulit yang muncul di sekitar kawasan mulut, dan juga dagu dan kadangkala ruam itu  juga muncul di kawasan leher. Atasi ruam ini dengan menggunakan krim kulit khusus untuk bayi.

Bayi Sering Menggigit

Tekanan yang ditimbulkan oleh gigi yang akan keluar melalui gusi biasanya menyebabkan bayi  tumbuh gigi merasa tidak selesa. Ketidak selesaan ini biasanya akan menyebabkan anak anda mula menggigit apa juga barang yang ada padanya seperti barang mainan.

BANTU KURANGKAN SAKIT BAYI TUMBUH GIGI

Berikan bayi anda objek-objek yang membolehkan dia gigit. Pastikan objek tersebut selamat.
Tekapkan tangan atau sudu sejuk di gusi bayi anda supaya ia berasa kebas.
Biarkan bayi mengunyah biskut rusk, breadstick atau roti keras
Beri putting(pacifier)untuk melegakan rasa sakit gusinya
Dapatkan gel tumbuh gigi di farmasi dan sapukan pada gusi bayi anda.
Bagi melegakan keresahan bayi tumbuh gigi,anda boleh menggosok-gosok gusi bayi anda dengan jari anda.
Dakap dan tenangkan bayi anda. Anda bolehlah membawa bayi anda keluar berjalan-jalan.

PENJAGAAN GIGI BAYI

Apabila gigi anak anda telah tumbuh, gigi tersebut perlu dibersihkan sekurang-kurangnya dua kali sehari. Gunakan tuala basah yang lembut untuk membersihkan gigi. Malah anda juga boleh membeli berus gigi bayi yang lembut di pasaran. Bayi yang kecil tidak tahu meludah jadi penggunaan ubat gigi adalah tidak perlu untuk bayi pada umur begini. Sementara itu amalan pemakanan sihat perlu diamalkan. Berikan makanan yang seimbang dengan lebihkan pemberian buah-buahan dan sayur-sayuran untuk pembentukan tulang, gigi dan kulit yang sihat. Elakkan dari memberikan bayi anda sebarang makanan yang manis pada umur semuda ini.

INFO
Berikut ialah susunan mengikut jenis gigi yang akan tumbuh:

Gigi kacip pertama (bawah) 6-8 bulan.
Gigi kacip pertama (atas) 6-8 bulan.
Gigi kacip kedua (atas) 6-10 bulan.
Gigi kacip kedua (bawah) 6-10 bulan.
Geraham pertama (atas) 12-16 bulan.
Geraham pertama (bawah) 12-16 bulan.
Gigi taring (atas) 16-20 bulan.
Gigi taring (bawah) 16-20 bulan.
Geraham kedua (bawah) 2-3 tahun.
Geraham kedua (atas) 2-3 tahun.


MUDAHKAH PERKAHWINAN JARAK JAUH?

Perkahwinan jarak jauh (PJJ) bukan satu lagi perkara asing hari ini. Ramai pasangan yang terpaksa melalui tempoh ini disebabkan komitmen masing-masing disebabkan kerjaya atau pelajaran. Untuk mengharungi setiap saat dan detik itu tidak semudah yang disangka. Bagi pasangan yang berpeluang berjumpa pada hujung minggu, mungkin itu lebih bernasib baik berbanding pasangan yang dipisahkan oleh benua. Ada yang berbulan-bulan tidak bersua, malah ada yang makan tahun!

            Biarpun berjauhan dan ada perbezaan masa, anda berdua perlu bijak mencari ruang untuk berkomunikasi. Teknologi yang ada sekarang ini sangat mudah. Jangan lupa, ajak anak-anak turut sama berbual dengan ayah atau ibu mereka. Pastikan anak-anak tidak merasa diri mereka diabaikan. Si ayah yang jauh, pastikan anda selalu memberi pesanan yang positif dan ambil tahu aktiviti mereka. Tunjukkan kasih sayang anda kepada mereka agar mereka walaupun berjauhan.

Apabila mendapat makluman, pasangan bakal tinggal berjauhan, anda sebagai isteri perlu membuat persediaan dari segi mental dan fizikal. Sudah tentu perbincangan antara anda berdua itu perlu dan pastikan ia turut melibatkan anak-anak juga.

Anda berdua juga perlu berfikiran terbuka bagi membincangkan tentang impak kepada perhubungan anda sebagai suami isteri. Mungkin sepanjang tempoh itu anda berdua dari segi kesetiaan. Tidak dinafikan pasti ramai yang bertanya, “ tak takut ke suami cari yang lain”.

Hanya anda yang kenal suami anda luar dan dalam. Beri kepercayaan dan sentiasa berdoa agar hubungan anda dilindungi. Jangan terlalu mudah mendengar hasutan orang lain.

Perasaan sedih tidak dinafikan namun usah biarkan ia berlarutan sehingga melenturkan semangat anda. Kalau dulu ada pasangan yang sering menyokong, membantu anda dalam pelbagai hal tapi kini anda perlu melaluinya sendirian. Anda perlu belajar berdikari.

Anda perlu dapatkan sokongan moral daripada ibu bapa, saudara, rakan baik ataupun jiran. Ingat, anda bukan superwoman yang boleh melakukan perkara sendirian! Bagi anda yang tinggal dekat dengan ibu bapa atau adik-beradik, anda lebih bertuah berbanding mereka yang tinggal jauh daripada saudara mara. Bayangkan, selain kerja, anda perlu fikirkan perihal urusan rumah, sekolah dan sakit demam anak-anak, makan pakai mereka dan sebagainya.

Latih anak-anak dengan memberi tugas mudah kepada anak-anak mengikut usia mereka misalnya membasuh pinggan, menyapu dan membuang sampah, sidai pakaian, melipat pakaian masing-masing dan sebagainya. Untuk lebih mudah, buat jadual tugas. Cara ini secara tidak langsung dapat mendisiplinkan diri anak-anak yang pastinya dapat membantu pembentukan kendiri mereka.

Penat? Memang penat emosi dan fizikal lebih-lebih lagi andai anda tidak punya pembantu rumah dan anak-anak pula agak ramai. Bagi meringankannya, anda boleh mengupah cleaner pada hujung minggu untuk kerja-kerja mengemas rumah dan tugas-tugas lain.


CARA HILANGKAN KERAK PADA KEPALA BAYI BARU LAHIR

Kenapa kepala bayi saya comot dan seperti berkelemumur? Tentu ada sesetengah daripada papa dan mama berhadapan dengan situasi begini. Usah risau, ketahui apa masalah tersebut lebih lanjut. Sekiranya anda melihat kulit kepala bayi berkerak dan adakalanya kelihatan seperti kelemumur, tebal, berminyak, kerak bertompok kecoklatan, ia adalah cradle cap atau kulit berkerak. Pakar perubatan memanggilnya sebagai infantile seborrheic dermatitis, dan ia adalah perkara biasa di kalangan bayi.

            Kulit kepala berkerak kerap berlaku pada beberapa bulan awal usia bayi dan biasanya akan hilang dengan sendiri kira-kira enam ke 12 bulan usianya – walaupun ada sesetengah kanak-kanak akan menghidapnya dalam jangka masa panjang. Anda mungkin menyedari keadaan yang sama berlaku di sekitar telinga, kening bayi, kelopak mata atau ketiaknya.
            Puncanya masih tidak diketahui secara spesifik. Tetapi kita maklum ia bukan disebabkan oleh tahap kebersihan yang teruk atau alahan. Mungkin sesetengah ibu bapa bimbang melihat keadaan bayi mereka kerana ditakuti boleh membawa penyakit lain yang lebih serius. Sesetengah pakar percaya hormon yang diterima oleh bayi daripada ibu di akhir kehamilan menyebabkan rangsangan lebih penghasilan kelenjar minyak (seborrheic) oleh bayi, menyebabkan berlaku kerak kepala. Kerengsaan daripada yis yang membesar dalam sebum (bahan dihasilkan oleh kelenjar) juga dikatakan punca berlakunya masalah kerak. Kerak kepala tidak berjangkit tetapi ia mungkin menyebabkan sedikit kegatalan kepada bayi.
Hilangkan Kerak

Urut perlahan-lahan kulit kepala bayi dengan jari anda atau brus yang lembut untuk melonggarkan kerak tersebut.
Syampu rambut bayi lebih kerap (setiap hari), tetapi pastikan dibilas dengan betul.
Selepas syampu, berus perlahan-lahan kulit kepala bayi dengan berus lembut atau tuala lembut.
Ada ibu bapa yang berjaya menanggalkan kerak dengan kaedah bersyampu tetapi jika kerak jenis yang degil, anda boleh cuba menyapu minyak bayi.

Guna minyak bayi jenis almond atau minyak zaitun. Sapukan pada kulit kepala bayi. Biarkan lebih kurang 15 minit. Kemudian, perlahan-lahan sikat kepingan menggunakan sikat gigi atau berus lembut.
Pastikan ia diikuti dengan membasuk kulit kepala bayi dengan syampu bayi yang lembut.
Anda boleh juga biarkan sapuan minyak tersebut dikepalanya bagi membolehkan pori tersumbat dan menyebabkan kepingan tertanggal.
Jumpa dengan doktor apabila keadaan kerak di kepalanya bertambah teruk, terdapat pendarahan atau tersebar melebihi kulit kepala bayi. Doktor mungkin mencadangkan preskripsi syampu kelemumur atau jika kulit kepala semakin teruk, ubat krim kortison dicadangkan. Sekiranya, jangkitan yis menjadi punca masalah, doktor akan mencadangkan penggunakan ubat anti kulat.


MINUM KOPI, BERPOTENSI MENJADI ORANG YANG BERJAYA!

Setiap pagi ramai yang memilih untuk memulakan hari dengan secawan kopi. Boleh dikatakan kopi merupakan minuman wajib setiap hari. Bagi mereka yang bekerja di pejabat, pasti kopi menjadi pilihan dan sentiasa menjadi peneman. Bagi pencinta kopi, minum kopi mampu memberikan semangat untuk memulakan hari yang lebih baik. Lebih menarik, penggemar kopi mempunyai potensi untuk menjadi orang yang berjaya. Nak tahu kenapa?

Mereka Yang Minum Kopi Lebih Sihat
Kopi mampu menghalang atau melawan banyak penyakit, seperti Alzheimer, diabetes, atau penyakit kardiovaskular. Peminum kopi mempunyai potensi kecil untuk menghidap Parkinson.

Mereka Yang Minum Kopi Lebih Bijak
Kafein pada kopi menghalang adenosin di dalam otak. Adenosin adalah kompaun yang boleh menghalang prestasi otak. Jadi kopi boleh meningkatkan prestasi otak.

Mereka Yang Minum Kopi Lebih Aktif
Mereka yang minum kopi tidak mudah penat dan mereka lebih aktif secara fizikal. Mereka tidak ada masalah dalam melakukan aktiviti fizikal.

Mereka Yang Minum Kopi Lebih Bahagia
Kafein mampu mengurangkan tekanan dan mencegah kemurungan. Minum kopi yang kaya antioksidan juga mampu menjaga stamina, semangat dan mood kamu lebih baik.

Mereka Yang Minum Kopi Hidup Lebih Lama
Kopi mempunyai banyak antioksidan yang membantu mencegah penyakit jantung. Antioksida dikenal pasti dapat mencegah penyakit, menguatkan imun tubuh dan menjadikan kulit awet muda.

Mereka Yang Minum Kopi Bekerja Lebih Cepat
Minum kopi setiap pagi boleh menghilangkan rasa mengantuk dan membuatkan seseorang dengan bekerja lebih cepat.

Mereka Yang Minum Kopi Mampu Jana Pendapatan Tinggi
Disebabkan mereka yang minum kopi lebih aktif dan lebih bersedia bekerja serta lebih fokus dan mempunyai mood yang stabil, mereka mempunyai potensi untuk berjaya dan menjana pendapatan tinggi.


PANDUAN PILIH PAKAI UNTUK BAYI BARU LAHIR

Bagi bayi yang baru dilahirkan, mereka sangat sensitif dengan keadaan persekitaran. Malah ada kajian yang dilakukan telah membuktikan bahawa kulit bayi adalah paling sensitif selain lebih nipis, kurang pigmentasi dan mempunyai kadar kelebatan kelenjar peluh yang tinggi.
Keadaan ini secara tidak langsung menyebabkan kulit bayi mudah terpengaruh dengan rangsangan dan panas matahari.
            Oleh yang demikian, ibu bapa perlu berhati-hati ketika membeli pakaian dan secara tidak langsung perlu tahu bagaimana hendak memilih pakaian bayi agar kulitnya kekal sihat dan lembut. Baju mahal atau murah bukan ukurannya.  Dari segi pemilihan baju, ia tidak hanya bergantung kepada corak dan warna baju. Sebaiknya ciri-ciri seperti mudah dipakai, mudah ditanggalkan dan fabrik daripada jenis yang membolehkan bayi menyesuaikan suhu badannya dengan baik harus diberikan perhatian.
            Bukan itu saja, ibu bapa juga harus tahu bagaimana hendak menjaga pakaian bayi agar ia tidak memudaratkan kulit bayi. Jika boleh elakkan daripada menggunakan sebarang serbuk biologi atau pelembut kain ketika mencuci pakaian bayi kerana dikhuatiri akan merengsa kulit bayi yang sensitif dan lembut itu.

Ciri-Ciri Yang Harus Dijadikan Panduan Untuk Memilih Baju Bayi Anda:
Kain Daripada Kapas
Pakaian yang dibuat daripada kain kapas boleh membantu menjaga kesihatan kulit bayi. Memakaikan bayi anda pakaian daripada kain kapas akan melindungi kulit bayi daripada kerengsaan disebabkan sentuhan atau geselan. Selain itu kain kapas mudah menyerap peluh dan sesuai dipakai ketika cuaca panas. Ketika musim hujan pula, kain kapas membantu tubuh bayi kekal hangat.
Pilih Saiz Yang Tepat
Ada ibu bapa yang membeli pakaian bayi agak besar dengan alasan boleh dipakai lebih lama tetapi jangan juga membeli pakaian yang hanya muat-muat badan dan terlalu ketat.Bayi sepatutnya memakai saiz new born dan sekiranya bayi anda dilahirkan besar, sebaik-baiknyanya pilih saiz pakaian bayi berusia satu hingga enam bulan. Usah pakaikan bayi dengan pakaian besar kerana ini membuatkan si kecil sukar bergerak dan kelihatan besar.
Elakkan Baju Bertali
Hindarkan memilih pakaian bayi yang perlu diikat. Fesyen bertali hanya sesuai untuk orang dewasa dan bukannya bayi.Sebaliknya pilih baju yang berbutang pada bahagian depan kerana ia lebih mudah untuk anda memakaikannya.
Berleher Lebar
Pilih pakaian yang berleher lebar atau bulat supaya kepala bayi dapat masuk dengan mudah menerusinya dan berlengan lebar.
Butang
Baju yang mempunyai butang di bahagian hadapan sesuai dan mudah dipakai sepanjang enam bulan pertama usia bayi.Manakala baju yang mempunyai butang pada bahagian bawah memudahkan kerja menukar baju dan lampin.

PENJAGAAN PAKAIAN BAYI

Asingkan Pakaian

Jangan campur pakaian anda dengan pakaian bayi ketika membasuh.Mengasingkan pakaian bayi membantu mengelakkan bakteria pada pakaian dewasa terkena pakaian bayi anda.Ini menjamin kebersihan sekali gus menjamin kesihatan kulit bayi anda.

Guna Sedikit Sabun

Basuh pakaian bayi menggunakan sedikit sahaja sabun.Sabun yang terlalu banyak digunakan menyebabkan kulit bayi merengsa.

Cara Basuhan Tangan

Jika basuh menggunakan tangan, elakkan memberus terlalu kuat.Sebaiknya anda gosokkan dengan tangan sahaja dan ketika membilas pastikan benar-benar bersih dan bebas daripada sabun untuk mengelakkan sebarang kerengsaan apabila dipakai semula oleh bayi.

Cara Basuhan Mesin

Gunakan program basuhan lembut.Program basuhan biasa boleh merosakkan pakaian bayi dan sebaiknya usah guna cecair pemutih kerana ada bahan kimia yang boleh menyebabkan kulit bayi merengsa.

Sumber: Internet